Rakkaudesta lajiin koirablogi: Urheilukoiran arkea\nLaji kuin laji vaatii aina omat veronsa. Leikkimielisestä agilitysta on tullut viime vuosikymmenen aikana kilpaurheilua ja joku voisikin jo kutsua tätä lajia koiran näkökulmasta ”extremeurheiluksi”. Itse olen päässyt lajiin sisään vasta siinä vaiheessa kun kyseinen kehitys oli tapahtunut enkä näin ollen pysty sanomaan sen enempää lajin muutoksesta. Noin 1,5 vuoden intensiiviharrastamisen jälkeen koen kuitenkin näkemäni perusteella, että kaikki harrastajat eivät ole välttämättä havainneet kyseistä siirtymää tai eivät muuten vain tiedosta sitä, että kyseessä on koiralle fyysisesti erittäin haastava laji.\nPelkästään lajiharjoittelu ei riitä yhdellekään agilitya harrastavalle koiralle, samalla tavalla kuin päivittäinen vain parin kilometrin kävely ei ole yhdellekään kotikoiralle tarpeeksi. Agilityyn liittyy hyvin paljon muutakin kuin itse treenit ja kisat ja siksi koenkin, että kirjoitukselle, jossa avattaisiin hieman tarkemmin urheilukoiran arkea ja sitä kaikkea mitä se tosiasiassa pitää sisällään, löytyisi hyvinkin tilaa harrastusblogien keskuudessa. Tässä kirjoituksessa tuon eri lähteiden avulla esille omaa näkökulmaani agilityn harrastamiseen ja kerron myös hieman miten itse pyrin toimimaan lajia harrastaessani. En siis väitä, että itse toimin täydellisesti, koska kaikkea on hyvin vaikea aina tehdä ”oppikirjan” mukaisesti. Olen itse kuitenkin useista asioista mieluummin liian tarkka kuin huolimaton.\nKoska tietoutta on olemassa paljon, yritän tähän kirjoitukseen luoda koosteen kaikkein tärkeimmistä osa-alueista, jotka tulisi ottaa huomioon siinä vaiheessa kun tätä lajia harrastaa. Toivon että tämän lukevat niin agilitya ”huvin vuoksi” harrastavat kuin myös siinä tavoitteellisesti kisaavat. Toivoisin myös, että tämä kirjoitus selkeyttäisi koko lajia koiraharrastuspiirien ulkopuolella oleville ystävilleni, tuttavilleni sekä sukulaisilleni, joille on ehkä jäänyt hieman epäselväksi mitä tämä tyttö nykyisin touhuaa.\nYllä näette neljä eri osa-aluetta, joiden pitäisi olla urheilukoiralla tasapainossa: ravinto, liikunta, kehonhuolto sekä lepo. Tämä on vain esimerkki siitä, miten nämä osa-alueet voidaan jaotella pienempiin osiin ja tulenkin seuraavaksi kertomaan näiden osien pääpiirteet. Osa-alueet menevät tietenkin hieman päällekkäin, mikä vain kertoo siitä, miten vahvasti ne oikeastaan vaikuttavat toisiinsa ja miten näin ollen yksikään osa-alue ei ole toistaan tärkeämpi. Niille, jotka haluavat tietää aiheesta lisää, voin lämpimästi suositella kirjaa Koiran lihashuolto – hieronta, venyttely, verryttely ja peruskuntoharjoittelu (Saarelainen & Vallius, 2010), jota olen käyttänyt paljolti lähteenä liikunta- ja lepo-osiossa. Kaikki lähteet ovat nähtävissä kirjoituksen lopussa.\nPitäisi olla sanomattakin selvää, että se miten koiraa ruokitaan, on hyvin olennaisessa osassa koiraurheilua. En lähde tässä ottamaan kantaa suuntaan tai toiseen siitä, mitä jokaisen pitäisi omalle koiralleen syöttää. Tärkeintähän on, että koira saa kaiken sen mitä sen elimistö vaatii pysyäkseen terveenä, jaksaakseen, kehittyäkseen ja vahvistuakseen. Ravinto on kuitenkin aktiivisen urheilukoiran kehon polttoainetta ja siksi pelkästään ravinnolla on hyvin suuri merkitys koiran hyvinvoinnille, joka taas vaikuttaa kaikkiin muihin osa-alueisiin.\nOsa pakkasen sisällöstä syksyllä 2013\nTässä on hyvä linkki kirjoitukseen siitä miten paljon koira tarvitsee eri vitamiineja ja hivenaineita sekä mihin kyseisiä aineita koiran keho ylipäätänsä käyttää. Aluksi olin itsekin kovin tietämätön näistä asioista ja ajattelin, että miten ikinä voin varmistua siitä, että koirani syövät varmasti ”oikein”. Onneksi asioista tietävä ystävä oli lähellä ja sain räätälöityä molemmille koirilleni sopivan menuun, joka toimii ainakin tällä hetkellä.\nLisäravinnetarpeet ovat yksilöllisiä, mutta aika lähelle oikeaa määrää pääsee kun noudattaa suositeltuja milligrammamääriä per elokilo. Jos syöttää koiralleen nappulaa, tulisi ensin tarkistaa, mitä kaikkea nappulat itsessään sisältävät valmiina, jotta välttää yliannostelun riskin. Jos taas syöttää koiralle raakaruokaa, on huolehdittava siitä, että koira saa lisänä kaiken tarvitsemansa. Itse annan nykyisin raakaruokaa syövälle Stellalle purkista glukosamiinia, sinkkiä sekä D- ja B- vitamiinia. Näiden lisäksi annan Nutrolin iho&turkki –öljyä sekä Sportti –öljyä, josta Stella saa tarvitsemansa E-vitamiinit. Näiden lisäksi olen antanut Vetroflex Pet –jauhetta, jonka pitäisi suojata ikääntymiseltä ja liikunnasta aiheutuvalta kulumiselta. Kerran viikossa annan ruoan joukossa raakaa maksaa, jotta turvaan A-vitamiinin saannin. Agilitytreenien ja –kisojen jälkeen annan purkista myös magnesiumia.\nMeiltä löytyy purnukkaa jos jonkinmoista :)\nEnnen agilitykisoja tulisi suunnitella huolellisesti koiran ruokinta-aikataulut. Koira on hyvä ruokkia 6-12 tuntia ennen ensimmäistä starttia. Jos ensimmäinen startti on kovin aikaisin aamulla, annan edeltävänä päivänä iltaruoan mahdollisimman myöhään tai vaihtoehtoisesti herään yöllä antamaan aamuruoan. Tämän lisäksi täytyy muistaa myös riittävä nesteytys kaksi tuntia ennen ensimmäistä starttia. Jos koira on huono juomaan tai muuten kärsii nestehukasta, kannattaa nesteytys aloittaa jo edeltävänä iltana, esimerkiksi lisäämällä nestettä iltaruokaan. Itse joudun lisäämään päivittäin ruoka-annoksiin paljon vettä, koska Stella on itse huono juomaan. Kisapäivien ja treenipäivien aikana hyödynnän myös Fit Dogin jauheita, jotta saan Stellan juomaan paremmin. Nesteytyksen tärkeys kasvaa kuumilla kesäkeleillä ja tällöin ohjaajan on huolehdittava koiran riittävästä nesteen saannista. Seuraava ruokintakerta, jolloin ruoan olisi hyvä olla hyvin proteiinipitoista, on 1-2 tuntia päivän viimeisen startin jälkeen.\nKaiken harjoittelun perusta on koiran hyvä fyysinen kunto. Mahdollisimman monipuolinen liikunta takaa parhaan mahdollisen kunnon. Hyvä fyysinen kunto on myös turvallisuustekijä niin agilityssa kuin muuallakin, sillä se ehkäisee väsymyksen aiheuttamista virheliikkeistä, -arvioinneista ja heikenneestä huomiointikyvystä johtuvia tapaturmia ja loukkaantumisia. Agilityharjoitukset eivät riitä koiralle liikunnaksi vaan kunto on hankittava niiden ulkopuolella. Agility vaatii koiralta paljon lihasvoimaa, nopeutta ja koordinaatiokykyä ja näitä pystyykin kehittämään eri harjoitteilla, joita tulen listaamaan seuraavaksi. Harjoitteiden kuvauksien lähteenä olen käyttänyt kirjaa Koiran lihashuolto – hieronta, venyttely, verryttely ja peruskuntoharjoittelu (s.176-233).\nRavilenkki: Kehittää peruskuntoa ja kestävyyttä. Tehdään tasaisella maastolla niin, että koiran askellajina on ravi. Ravin aikana selän pitkät lihakset työskentelevät tehokkaasti ja takajalkojen liike vahvistaa takaraajojen ja pakaroiden lihaksia. Kuormitus on kohtalaisen kevyttä ja riittävän pitkäkestoista, vauhti on rauhallista ja harjoitus toistuu riittävän usein. Pääsääntöisesti harjoittelun tulee kestää yli 30 minuuttia, mutta jos kuntotaso on heikompi, riittää aluksi 15-20 minuuttia, jota pidennetään viikoittain 5-10 minuutilla. Viikon kaikki lenkit eivät saisi olla samanlaisia, vaan niiden pituutta olisi hyvä vaihdella 20-30 minuutin lenkeistä 45-60 minuutin lenkkeihin. Kun kuntotaso on noussut, voidaan pidempien ravilenkkien kestoa nostaa 90-120 minuuttiin. Sopiva peruskuntoharjoituskertojen määrä on 3-5 per viikko. 2-3 kuormittavan viikon jälkeen tulisi seurata yksi kevyempi viikko, jolloin harjoituskertoja vähennetään ja lenkkien pituutta lyhennetään selvästi.\nJuoksulenkki: Vauhtikestävyysharjoite, jolla luodaan peruskuntoa juoksemalla koiran kanssa tai vaihtoehtoisesti polkupyörän avulla. Pääsääntöisesti kesto on 20-40 minuuttia ja etenemisnopeus on kohtalainen. Jos koiran keho on kunnossa, pystyy se tekemään tätä ravaten, mutta jotkut koirat joutuvat vaihtamaan askellajin laukkaan johtuen esimerkiksi rakenteellisista tai toiminnallisista ongelmista. Harjoituksen aikana vauhti kiihtyy: aluksi rauhallisempaa ja lopuksi kohtalaisen reipasta. Tätä vauhtikestävyysharjoitetta tulisi olla viikossa vain yksi, korkeintaan kaksi, jolloin on oltava välissä kaksi kevyempää päivää.\nReippaampi juoksulenkki: Maksimikestävyysharjoite, jossa vauhti on suurempi kuin vauhtikestävyysharjoitteessa. Tämä harjoite kuuluu kilpailukauden lähestyessä koiran kuntoa viimeisteleviin harjoituksiin. Se kuormittaa voimakkaasti koiraa ja koiralle täytyy jäädä aikaa palautua, joten siksi kyseistä harjoitusta ei kannata tehdä kovin lähellä kilpailuja. Näitä harjoituksia saa olla viikossa korkeintaan yksi, joka tulisi kestää noin 5- 15 minuuttia ja jota ennen tulee tehdä huolelliset alku- ja loppuverryttelyt. Koira ei saa uupua harjoituksen aikana vaan sen tulee pystyä pitämään yllä reipasta laukkaa koko harjoituksen ajan. Muut viikon harjoitukset tulee pitää kevyempinä ja palauttavina peruskuntoharjoituksina, eli toisin sanoen ravilenkkeinä. Samanaikaisesti ei tulisi myöskään tehdä voimakkaita lihaskunto- ja voimaharjoituksia, jotta koira ei kuormittuisi liikaa.\nNopeusharjoittelu: Räjähtäviä lähtöjä ja spurttiharjoituksia. Kovassa laukkavauhdissa 10-60 sekunnin pyrähdykset kehittävät koiran nopeutta, esimerkiksi toisten koirien kanssa juostessa. Nopeita lähtöjä voi harjoitella esimerkiksi heittämällä noutoesinettä tai harjoittelemalla luoksetuloja, joissa koira jätetään ensin istumaan paikalleen ja kutsutaan useamman metrin päästä räväkästi samalla itse juosten poispäin koirasta. Näitä toistetaan 3-5 kertaa. Nopeutta voidaan myös harjoitella agilityssa hyppäämällä lyhyitä hyppyestesarjoja, samoja mitä käytetään hyppytekniikan parantamiseen. Tästä pääset katsomaan Stellan viimeisimpiä hyppytekniikkaharjoituksia viime maaliskuulta. Elimistö oppii ottamaan käyttöön nopeita lihassoluja mahdollisimman nopeasti: kun koira laskeutuu edelliseltä hypyltä, sen on välittömästi ponnistettava uudelleen hyppyyn päästäkseen seuraavan esteen yli.\nIntervalliharjoittelu: Maitohaponsietokykyä kehittäviä, alle kahden minuutin mittaisia laukkapyrähdyksiä, joita voidaan lisätä ravilenkkien yhteyteen. Lihakset työskentelevät näissä harjoitteissa erittäin tehokkaasti ja siksi alku- ja loppuverryttelyt ovat erityisen tärkeitä.\nMäkiharjoittelussa mäkeä marssitaan ylös alas mäen pituuden ja jyrkkyyden mukaan maksimissaan 20 kertaa, minkä jälkeen pidetään muutaman minuutin tauko, jonka aikana koiraa liikutetaan tasaisella alustalla aktiivisesti ja koiralle tarjotaan vettä. Mitä jyrkempi, pidempi ja pehmeämpi mäki, sitä raskaampaa harjoittelu on ja koiran askellajina on ravi. Aluksi on hyvä aloittaa kovapohjaisesta ja loivasta mäestä. Harjoittelua voidaan tehdä reippaammassa tahdissa, jolloin askellajina on laukka ja toistoja tehdään alkuun vain 3-5, minkä jälkeen pidetään 5-10 minuutin kävelytauko. Sama toistetaan 2-3 kertaa. Koiralle voi joko heittää noutoesinettä ylämäkeen tai sen kanssa voidaan juosta reippaasti ylös ja tuoda se rauhallisesti alas kytkettynä. Kunnon kehittyessä voidaan valita haastavampi mäki ja/tai lisätä toistojen määrää. Mäkiharjoittelun ideana on kehittää koiran lihasvoimaa, erityisesti takapäähän.\nUiminen: Uimisella pystytään kehittämään koiran lihaskestävyyttä ja kestovoimaa. Kahlaamisella taas harjoitetaan myös kesto- ja nopeusvoimaa. Matalammassa vedessä on kevyempi kävellä, kun taas syvemmässä vastus kasvaa. Kahlatessa epämääräisestä poukkoilusta edestakaisin ei ole yhtä suurta hyötyä kuin kytkettynä kävelemisestä tai ravaamisesta, sillä rauhallisessa ja hallitussa vauhdissa koira joutuu käyttämään kroppaansa tehokkaammin. Nopeusvoimaa voidaan kehittää hyvin heittämällä noutoesinettä rannan suuntaisesti kohtalaisen matalassa vedessä. Lihakset tekevät tällöin räjähtävästi töitä vettä vastaan, jolloin niiden voimantuotto paranee. Välillä esinettä voidaan heittää myös rannasta poispäin, jolloin koiran liikkumiseen yhdistyy rauhallisempi kestovoimaosuus koiran uidessa esineen luokse (pieni intervalliharjoitus). Heittoja tehdään 3-5, minkä jälkeen kävellään rannalla muutaman minuutin ajan ennen uutta toistosarjaa.\nStella uimassa kesällä 2013\nSyvien lihasten harjoittelu: Vahvistetaan kehoa, erityisesti selkärankaa ja niveliä tukevia asentolihaksia. Harjoittelu on hidastempoista/-tahtista ja parantaa koiran koordinaatiokykyä sekä vaatii enemmän keskittymistä kuin suurten pinnallisten lihasten harjoittaminen. Harjoittelu väsyttää koiraa eri tavalla ja se kehittää koiran kehonhallintaa, motoriikkaa ja tasapainoa samalla kun se on koirasta hauskaa aivotyöskentelyä ja temppujen tekemistä. Harjoitteluhetket pidetään aina lyhyinä. Näihin harjoituksiin kuuluu muun muassa erilaisia tasapainoharjoituksia eri välineiden, kuten tasapainotyynyjen ja jumppapallojen avulla, sekä yleisempiä temppuja kuten pyöriminen molempiin suuntiin, pujottelu jaloissa, asennonvaihdot, ryömiminen ja kieriminen. Myös metsässä vapaana juokseminen, jossa koira joutuu nostelemaan jalkojaan tehokkaasti, kehittää koiran kropanhallintaa. Koiralle on myös tärkeää tarjota rauhallisia haistelulenkkejä, joiden tahti on hyvin rauhallinen.\nStella tekemässä temppuja tasapainoalustan avulla\nKaikkia yllämainittuja harjoitteita voidaan tehdä niin kutsutulla harjoituskaudella, jonka tavoitteena on lisätä koiran kestävyyttä, voimaa ja nopeutta sekä lihasten elastisuutta ja näin parantaa koiran peruskuntoa (Saarelainen & Vallius, 2010). Kilpailukauden lähestyessä painopistettä siirretään lajinomaiseen harjoitteluun, joka taas voidaan jakaa useampaan osaan: hyppytekniikkaharjoitteluun, esteiden harjoitteluun, ohjaustekniikoiden harjoitteluun ja rataharjoitteluun. Suositeltavaa olisi, että näitä kolmea ensimmäistä osaa harjoiteltaisiin ensin erikseen ennen siirtymistä rataharjoitteluun. Harjoittelussa laatu korvaa aina määrän ja kuulemani mukaan yksi rataharjoittelukerta viikossa riittää huipulle asti pääsemiseen. Rataharjoittelun maksimikesto on 2x10min intensiivistä harjoittelua. Joidenkin kouluttajien mukaan voi myös poikkeuksellisesti treenata 2-3 kertaa viikossa, kunhan ei treenaa 15 minuuttia kauempaa kerralla ja huolehtii siitä, että koira ehtii palautua treenien välissä. Kisakaudella liikunta on kuntoa ylläpitävää ja kilpailusuorituksesta palauttavaa. Kuntotaso, joka on kehitetty harjoittelukaudella, pyritään saamaan esiin kilpailukaudella, jonka aikana liikunta koostuu puhtaasta lajiharjoittelusta yhdistettynä peruskuntoa ylläpitävään liikuntaan (Saarelainen & Vallius, 2010). Tärkeää tällä kaudella on antaa koiran levätä rankkojen harjoitusten ja kilpailujen jälkeen.\nEnnen kuin koiran kanssa voidaan lähteä harrastamaan ravia rasittavampaa liikuntaa ja eritoten agilitya on koiran alkuverryttelyistä huolehdittava, sillä lämmittely valmistaa koiran elimistöä tulevaan kilpailu- tai harjoitussuoritukseen. Loppuverryttelyä ei myöskään saa unohtaa, sillä se on elimistön palautumisen käynnistävä tekijä rasituksen jälkeen. Rasituksessa syntyy aina kuona-aineita koiran elimistöön ja verryttelemällä tehostetaan niiden poistumista lihaksista (Saarelainen & Vallius, 2010). Alkuverryttelyllä pystytään myös ehkäisemään erinäisten vammojen syntymistä, kunhan se ajoitetaan oikein. Eritoten juuri näiden kahden seikan takia olen itse erittäin tarkka siitä, että omien koirieni alku- ja loppuverryttelyt ovat kohdillaan ja siksi kerron näistä lisää seuraavaksi. Näiden verryttelyjen kuvauksien lähteenä olen käyttänyt kirjaa Koiran lihashuolto – hieronta, venyttely, verryttely ja peruskuntoharjoittelu (s.134-143).\nAlkuverryttely jaetaan yleisverryttelyyn ja lajinomaiseen verryttelyyn. Agilitykoiralle sopiva alkuverryttely on kestoltaan 30 minuuttia ja se sisältää näitä molempia. Aluksi kävellään ja hölkätään noin 15-20 minuuttia niin, että koira enimmäkseen ravaa mutta lopuksi muutaman minuutin ajan myös laukkaa. Tämän jälkeen koiraa venytellään erilaisilla taivutuksilla, joiden tarkoituksena on herätellä raajojen liikeradat. Lihaksistoa on hyvä myös herätellä nopeilla ravisteluilla (muistilause: ”ravistettava ennen käyttöä”). Agilitykoiran kanssa on myös hyvä tehdä alkuverryttelyn päätteeksi kolmesta kuuteen 30-60 metrin pituista juoksupyrähdystä tai heittää jotakin noutoesinettä niin, että koira saa tehdä muutaman räjähtävän lähdön ennen radalle menoa. Lajinomainen verryttely tehdään vain muutama minuutti ennen suoritusta. Näin koiraa herkistetään tulevaa suoritusta varten ja ohjaaja saa kontaktin koiraan. Muutaman verryttelyesteen suorittaminen riittää tähän oikein mainiosti.\nLoppuverryttelyllä on myös tärkeä rooli agilityssa. Sen tarkoituksena on käynnistää elimistön palautuminen rasituksen, kuten lajiharjoituksen tai kilpailustarttien, jälkeen. Palautumisessa elimistöön kertyneet kuona-aineet alkavat poistua, minkä takia palauttelu/jäähdyttely on lihaksiston hyvinvoinnin kannalta välttämätöntä. Kasaantuessaan kuona-aineet aiheuttavat lihaskireyksiä ja jopa lihaskramppeja. Maitohappojen puoliintumisaika on 15-30 minuuttia, joten jokaisen suorituksen jälkeen koiraa tulisi kävelyttää vähintään 15 minuuttia, mielellään puoli tuntia. Loppuverryttelyssä koiraa kävelytetään reippaasti ravissa, minkä jälkeen olisi myös hyvä tehdä lyhyt ja kevyt venyttely.\nStella ja Sulo viime elokuussa 2013\nVastapainona liikunnalle on tietenkin lepo ja tämänkin osa-alueen kuvauksen lähteenä olen käyttänyt Koiran lihashuolto – hieronta, venyttely, verryttely ja peruskuntoharjoittelu –kirjaa. Jokaisen lajiharjoittelun tai agilitykisan jälkeen koiran tulee saada levätä noin 1,5-2 tuntia, minkä jälkeen koira viedään 30-60 minuutin pituiselle reippaalle kävelylenkille. Palautumisen tehostamiseksi voi koiran kanssa tehdä pitkäkestoisempia venytyksiä ja kotihieroa tätä hyvin kevyesti. Rasituksen jälkeisenä päivänä olisi hyvä tehdä rauhallinen, matalatehoinen ravilenkki, joka poistaa jäljellä olevat kuona-aineet tehokkaammin kuin esimerkiksi paikalla makaaminen. Lenkin jälkeen olisi hyvä jälleen venytellä pitkäkestoisemmin, mutta voimakkaampaa hierontaa tulisi välttää vielä rasituksen jälkeisenä päivänäkin. Kahden päivän kuluttua rasituksesta koiralla voi olla vähän rennompi lepopäivä ja koira saa suuremman hyödyn myös kunnon hierontakäsittelystä.\nKunnolliselle palautumiselle loppuverryttelyt, palauttavat lenkit, hieronnat ja venyttelyt ovat oleellisia vahvistavia tekijöitä. Kunto kasvaa levossa – ei suorituksen aikana. Kisapäivien ja/tai harjoittelupäivien välissä tulisi olla 48 tuntia lepoa eli toisin sanoen optimaalisesti taukopäivät lajiharjoittelusta ja kisoista olisi hyvä jaksottaa aina kahdelle seuraavalle päivälle rasituksesta. Mikäli koira joutuu fyysisesti kovalle rasitukselle liian tiheästi ilman riittäviä lepojaksoja, sen elimistö ei pysty sopeutumaan kuormitukseen ja koiran kunto alkaa huonontua liiallisen harjoittelun seurauksena (Saarelainen & Vallius, 2010). Jos taas harjoitukset ja palautumiset ajoitetaan oikein, saadaan aikaan superkompensaatio (jolloin harjoittelussa ”rikkoontuneet” elimistön kudokset korvataan entistä vahvemmilla ja kestävämmillä kudoksilla).\nStella agilitykisoissa 2013. Kuva: Sari Sainio\nAgilitya harrastavan koiran omistajan on osattava lukea koiraansa ja tiedettävä, milloin on tehty tarpeeksi. Hyvän työskentelymotivaation ja/tai miellyttämishalun seurauksena koira saattaa kompensoida väsymystään ylitekemisellä (Saarelainen & Vallius, 2010); monet agilitykoirathan esimerkiksi menisivät rataa vaikka maailman tappiin asti. Järjestämällä koiralle viikoittain tarpeeksi lepopäiviä ja pitämällä kiinni harjoittelujen järkevistä kestoista varmistetaan koiran jaksaminen myös tulevina vuosina. Kalenterivuoteen on myös hyvä mahduttaa koiralle kunnon lepokausi (tai lepokausia). Lepokauden aikana koiran lihakset saavat rentoutua ja levätä. Tänä aikana on myös hyvä hoitaa mahdolliset lihasongelmat kuntoon. Lepokausi ei kuitenkaan tarkoita pelkkää paikallaoloa, vaan koiraa on myös liikutettava, jotta peruskunto ei pääsisi laskemaan liian paljon. Silloin on hyvä harjoitella kevyemmin ja mieluiten jotain aivan muuta kuin mihin on muina kausina totuttu. Liikunnan olisi siis oltava harjoittelu- ja kilpailukausiin verrattuna huomattavasti kevyempää ja rennompaa.\nParasta lihashuoltoa ja lihaskireyksien ehkäisyä on lukemani kirjan (Saarelainen & Vallius, 2010) mukaan agilitykoiran liikunnan monipuolistaminen, mutta mikäli se ei riitä, voidaan avuksi ottaa erilaiset hoitomenetelmät. Käsittelymuodoista yleisin on hieronta, jonka avulla muun muassa lievitetään lihaskipuja, normalisoidaan raajojen liikelaajuuksia sekä parannetaan paikallista nestekierrosta ja aineenvaihduntaa. Hieronnalla vaikutetaan myös kuona-aineiden poistumiseen, lasketaan turvotusta, nopeutetaan palautumista ja parannetaan lihasten toimintakykyä. Kun puhutaan agilitykoirista, ovat hieronnan syynä usein fyysisen rasituksen aiheuttamat lihaskireydet, jotka taas johtavat liikkeiden rajoittumiseen ja/tai suorituskyvyn heikkenemiseen (Saarelainen & Vallius, 2010). Agilitykoiraa ei tulisi kuitenkaan hieroa voimakkaasti juuri ennen kilpailuja vaan vähintään 3-4 vuorokautta aikaisemmin.\nStella hierottavana viime vuoden elokuussa.\nJoillekin koirille hieronta ei riitä, jos oireiden syyt ovat muualla kuin lihaksistossa. Fysioterapia ja osteopatia ovat kaksi toisenlaista hoitomenetelmää, jotka keskittyvät ongelman aiheuttajiin eivätkä pelkästään ongelman oireisiin. Osteopatialla palautetaan koiran kehon koordinaatio, mikä auttaa koiraa pääsemään fyysisesti tasapainoon ja saa sen liikkumaan luonnollisemmin. Erilaiset loukkaantumiset, kuten agilityssa esteisiin törmäämiset ja radalla liukastumiset, voivat vaikuttaa kehon tasapainoon siten, että koira voi muuttaa liikuntatapaansa ja näin ollen käyttää rankaansa virheellisesti. Tällaiset traumat voivat aiheuttaa myös erilaisia nivellukkoja, jotka pystytään avaamaan osteopatialla. Stella käy osteopaatilla noin kuusi kertaa vuodessa ja sen lisäksi hierojalla saman verran tai tarvittaessa useamminkin. Koiran säännöllinen huoltaminen on mielestäni oiva tapa ennaltaehkäistä loukkaantumisia, sillä maalaisjärjellä ajateltuna: mitä paremmassa kunnossa koira pysyy, sitä enemmän sillä on harrastusvuosia ja ennen kaikkea elinvuosia edessään. Jos on rahaa kisata, on myös rahaa maksaa eri hoitomenetelmistä. Stellaa ei ole viety hoidettavaksi kertaakaan turhaan, sillä aina on kireyksiä löytynyt niin rangassa kuin lihaksissakin.\nJoillekin lukijoille herää varmaan kysymys siitä, miksi koiran liikkumisesta ja liikuntamuodoista täytyy tehdä tällaista ”hifistelyä”. Selitys kuuluu kirjan mukaan osuvasti näin: "ihminen on vastuussa koiransa fyysisestä hyvinvoinnista silloin kun hän alkaa määrätä kuinka nopeasti, millä tavalla ja kuinka intensiivisesti koiran tulee liikkua tai olla liikkumatta” (Saarelainen & Vallius, 2010). Tämän tekstin tarkoitus oli olla pienimuotoinen esittely siitä, mitä kaikkea mielestäni pitää huomioida harrastaessaan koiransa kanssa niin vaativaa lajia kuin agility. Listaamiini eri osa-alueisiin on toki hyvä kiinnittää huomiota myös kotikoirien tai toisia lajeja harrastavien kohdalla, sillä liikunnalla on aina suuri vaikutus koiran fyysiseen terveyteen ja elinvuosiin.\n- Agility ja lihaksisto, Jakke Lehtosen luento 13.4.2014\n- Nuoresta koirasta terve ja aktiivinen aikuinen -seminaari 22.3.2014 Metsämäen ravirata\n- Saarelainen M. & Vallius T. (2010). Koiran lihashuolto – hieronta, venyttely, verryttely ja peruskuntoharjoittelu. Art House Oy ja tekijät.\nIso kiitos Ella Kaijärvelle tämän tekstin oikolukemisesta ja suunnitteluavusta!\nTunnisteet: Harrastukset, Ruokinta, Terveys\nSaara 7. toukokuuta 2014 klo 22.35\nVau, olipa kattava ja hyvä teksti. Meillä ei aksailla, mutta sain tästä paljon hyviä vinkkejä myös ihan tokoilevan koiran kunnon kohotukseen ja harrastamiseen. Kiitos.\nSonia 8. toukokuuta 2014 klo 5.50\nKiva jos tekstistä oli hyötyä! Tätä tietoutta kannattaakin hyödyntää myös tokokoiran kanssa, esimerkiksi verryttelyt ja venyttelyt ovat siinäkin todella oleellisia kun mietitään millaisia spurtteja koiran toivotaan tekevän luoksetulossa ja ruutuun lähetyksessä sekä noudoissa. Tokossa seuraamisasento tekee koiran helposti vähän toispuoleiseksi ja siksi taas hieronta ja eri harjoitteet ovat hyvää vastapainoa. :) Tsemppiä kunnon kohotukseen!\nEeva 8. toukokuuta 2014 klo 0.49\nHieno teksti Sonia :) Ruokinnan kanssa pelaaminen alkaa jokseenkin jo sujui pienellä rutiinilla ja alkaa itsellä olla sellainen olo, että ymmärtääkin siitä jo jotain. Mitä liikuntaan tulee, niin itse suoraansanottuna hieman ahdistaa ajatus siitä, kuinka paljon ja monipuolisesti koiran kanssa pitäisi liikkua. Yksinkertaisesti kun ei voi aina ehtiä tai edes jaksaa tehdä kaikkea niin hyvin kuin olisi ideaalista. Omat lenkit kyllä ovat ehkä liian yksipuolisia, meillä ne koostuu lähinnä hihnalenkeistä (jotka meillä on aika hidastempoisia sofin kanssa) sekä vapaanajuoksemisesta. Mila tosin onneksi ravaa aika kivasti vapaanaollessaankin. Mutta meillä on ehkä Milan kanssa vähän eri tavoitteetkin kuin teillä, joten ihan huippu-urheilijoita ei tässä olla eikä tulla olemaan. Oma ajatus on lähinnä pitää koira mahdollisimman hyvässä ja terveessä kunnossa myös tulevaisuutta ajatellen. Tällä hetkellä mennään omien resurssien mukaan, mutta on kyllä hyvä tietää mitä kaikkea oli hyvä tehdä ja kuinka paljon. Tässä on kyllä hyvin koottuna kaikenlaista :) Tarkemmin ajateltuna kyllä noita kaikkia tulee kyllä tehtyä, mutta ei ehkä ihan samassa suhteessa kun tekstissä suositeltiin. Ja tämän lukeminen laittaa ainakin pohtimaan omia koirien liikutustottumuksia. Oli oikeen mukava lukea!\nSonia 8. toukokuuta 2014 klo 5.40\nKaikkea ei voi millään tehdä aina kuten kirjoissa sanotaan ja hulluksihan sitä varmasti tulisi jos tätä yrittäisi :) Kuten itsekin sanoit niin tekstin tarkoituksena on nimenomaan saada lukijaa pohtimaan omia liikuntatottumuksia ja ehkä myös saada lisää vinkkejä siihen mitä "uutta" voisi kokeilla koiransa ulkoiluttamiseen. Itsellenikin nuo liikuntaharjoitteet ovat sellaisia, joita voisin hyvinkin monipuolistaa jatkossa ja samoin noita eri kausia voisi miettiä vuodelle valmiiksi vähän paremmin. Mutta koko ajanhan tässä oppii eikä noita lenkkiminuutteja kannata minusta turhaan stressata. Me kyllä tehdään monesti enemmän kuin 5 ravilenkkiä viikkoon, mutta sitten taas raskaammat lenkit ovat jääneet vähemmälle ja itseasiassa hyvin vähälle. Minusta Milan kunnossa ei ole ollut missään vaiheessa mitään vikaa ja sen kyllä huomaa siitä että te liikutte hyvin arjessanne kirjoja lukemattakin :) Mutta tosiaan, jos haluaa parantaa koiran kuntoa entisestään niin tuon kirjan lukemisesta on varmasti hyötyä :)\nJasmin 8. toukokuuta 2014 klo 9.16\nHieno ja kattava teksti! Oli ilo lukea! :-)\nSonia 8. toukokuuta 2014 klo 19.39\nNimetön 8. toukokuuta 2014 klo 19.55\nHalusin kiittää sinua siitä, kuinka hienosti tuot kirjani ajatuksia esille! Kun jotain tällaista kuulee tai lukee, niin tietää, etteivät ne kaikki työtunnit, joita kirjan tekemiseen käytettiin, ole menneet hukkaan. :-) On ilo huomata, että kirjasta on ollut sinulle ja koirillesi apua ja hyötyä! Kiitos, että jaoit tämän!\nOn totta, ettei niitä lenkkejä jaksa kukaan sekuntikellon kanssa mitata. Eikä treeniohjelmia suunnitella ja toteuttaa minuuttiaikatauluilla. Eikä se ole tarkoituskaan, ellei nyt sitten satu olemaan olympiatason huippu-urheilija. :-) Ei asioista kannata tehdä liian hankalia ja monimutkaisia. Kun on hyvät pohjatiedot alla, niin sitten vain tekemään oman fiiliksen mukaan sitä omaa koiraa ja sen vointia seuraten. Niin siitä hyvä tulee - liikaa ei saa stressata! Harrastuksen täytyy kuitenkin viime kädessä olla kivaa niin koiralle kuin itsellekin, eikö vain? :-)\nToivon, että pysytte koiriesi kanssa terveinä ja hyvässä kunnossa ja saatte agilityn saralla kaiken sen, mistä haaveilet! Onnea matkaan - nauti koko sydämelläsi! :-)\nSonia 8. toukokuuta 2014 klo 22.42\nÄskeinen viestisi on varmasti tällaisen harrastusblogin kirjoittajalle suurin mahdollinen palkinto siitä, että on joskus päättänyt aloittaa blogin kirjoittamisen! Kiitos kauniista sanoistasi!\nKirjasi on tietoudeltaan hyvin kattava kokonaisuus, sen käytännönläheisyyttä unohtamatta. Sitä lukiessa tuli sellainen olo, että jokaisen agilityharrastajan pitäisi ihan ensimmäisenä lukea se kannesta kanteen ennen kuin ryhtyy kunnolla harrastamaan. Näin jälkeenpäin ajateltuna, olisin itse kaivannut kirjasi oppeja jo useampi vuosi sitten, mutta onneksi en ole ollut aivan hakoteillä kuitenkaan, koska tietoutta on tullut ripotellen matkan varrella eri suunnista.\nKiitokset sinulle ja Timo Valliukselle siitä, että olette luoneet kyseisen kirjan. Uskon että siitä on varmasti hyötyä monelle muullekin harrastajalle itseni lisäksi ja toivon,että tämä blogiteksti innoittaa monia perehtymään paremmin urheilukoiran eri tarpeiden täyttämiseen.\nJa kyllä, olet aivan oikeassa siinä, että harrastuksen täytyy olla kivaa, eikä sitä saa stressata liikaa ;) Ilon kautta tässä yhdessä touhutaan ja toivon todella, että pystyn yhdessä koirieni kanssa jatkamaan harrastamista mahdollisimman pitkään terveinä, nauttien siitä täysillä - tulokset ovat minulle sen asian rinnalla toissijaisia.\nKiitos vielä että kävit kommentoimassa!\nAnne 13. toukokuuta 2014 klo 10.13\nLinkkailin tekstiisi tuolta oman blogin puolelta. Ihanaa kevättä ja kesänodotusta koko pesueellesi!\nTerv. Anne et al\nSonia 13. toukokuuta 2014 klo 19.08\nHienoa, kiitos :) Hyvä että saadaan ehkä sitäkin kautta välitettyä sanaa eteenpäin tästä tärkeästä aiheesta :) Ja kiitos paljon toivotuksista, samoin teille hyvää kesän alkua! :)\nTanja 1. helmikuuta 2015 klo 13.02\nHienosti referoitu Sonia! Jaoin tämän jo siellä sun täällä :D


Lauran ja Marin perhe täydentyi tyttövauvalla: Lapsillamme on elämässään myös miehen malli - MTVuutiset.fi\nMari Pihlajamaan ja Laura Karppasen perhe täydentyi vastikään Seela-tytöllä. AVA\nJulkaistu 30.10.2013 16:13 (Päivitetty 04.11.2013 09:38 )\nErilaiset äidit -sarjan yhdeksännessä jaksossa 4.11. tutustuttiin Karppanen-Pihlajamaan perheeseen, jossa yhdeksänvuotiasta Antero-poikaa ja vasta kaksi kuukautta vanhaa Seelaa kasvattaa kaksi äitiä, Laura ja Mari. Arki pienen Seela-tytön kanssa on lähtenyt hyvin käyntiin ja perheen kuopus on löytänyt paikkansa perheessä.\nLaura Karppanen, 26, ja Mari Pihlajamaa, 29,ovat onnellisia pienen tyttölapsen vanhempia. Arki Seela-tytön kanssa on asettunut uomiinsa ja Anterokin on ottanut jo hieman kontaktia pikkuiseen sisareensa. Äitiys on sekä Lauralle että Marille ensisijaisen tärkeä arvo elämässä.\nSeela-tyttö saapui maailmaan kaksi kuukautta sitten.\n– Minun tekisi mieli sanoa, että äitiydessä parasta on kaikki. Anteron kanssa en kuitenkaan ole nähnyt aivan sitä alkuaikaa: hän oli kolmevuotias kun tapasin Marin. Nyt on upeaa nähdä lapsen kehitys alusta asti. On ihanaa nähdä, mitä onkaan saanut aikaiseksi kun lapsi oppii vähitellen hymyilemään ja alkaa jokeltelemaan, Laura kertoo.\nMarille äitiys on osoitus siitä, kuinka paljon hyvää yksi ihminen voi saada suuressa maailmassa aikaiseksi.\n– Koen, että elämäni suurin saavutus on se, että olen saanut lapsen tähän maailmaan ja voin kasvattaa hänet ja tehdä hänestä kunnon kansalaisen, Mari kertoo.\nLapsilla on elämässään myös miehen malli\nLauran ja Marin perheen lapsilla tulee olemaan kaksi äitiä – isän roolia heidän perheessään ei ole. Tästä huolimatta roolit naisparin kotona ovat aina olleet hyvin selkeät: arkiset askareet ja päätökset tehdään kaikki yhdessä.\n– Meillä kumpikin ottaa vastuun arjesta ja Anterosta sekä tulevasta lapsesta. Meidän arkemme on sujunut aina äärimmäisen luontevasti, Laura kertoo.\nSekä Laura että Mari pitävät tärkeänä myös sitä, että sekä Anteron että perheen uusimman tulokkaan, Seelan elämässä on myös miehen malli. Etenkin Lauran isällä ja veljellä on ollut tärkeä osa yhdeksänvuotiaan Anteron elämässä – ja näin tulee olemaan myös Seelan kohdalla.\n– Se on meidän onnemme, että he ovat läsnä kummallekin lapselle. Lauran pikkuveli on myös Seelan sylikummi. Uskon, että me pärjäämme näillä miehillä loppuelämämme, Mari hymyilee.\nMari on ylpeä pikkuruisesta tyttärestään.\nSaadaanko adoptiopäätös joululahjaksi?\nLauran tarkoitus on adoptoida Marin biologinen poika, Antero. Mari taas on hakenut Seelan adoptio-oikeutta. Prosessi on toistaiseksi vielä kesken, mutta perheellä on kovat odotukset perheensisäisen adoption hyväksymisestä.\n– Nyt ollaan siinä tilanteessa että meillä on molemmista lapsista käyty adoptioneuvonta ja ollaan saatu adoptioneuvojalta paperit, jotka täytettyämme menemme jo tällä viikolla käräjäoikeuteen. Olemme onneksi jo loppusuoralla ja odottelemme päätöstä kovasti, Laura kertoo.\n– Se olisi kyllä se kaikista paras joululahja, että kummallakin lapsella olisi turvattu tulevaisuus kun olisi kaksi vanhempaa, Laura kertoo.\nLaura ja Mari elävät aivan tavallista lapsiperheen arkea ja siksi toive myös siitä, että he saisivat adoptio-oikeuden toistensa lapsiin olisi tärkeä siunaus heidän perheelleen.\n– Lähdimme ohjelmaan koska halusimme näyttää ihmisille että me olemme ihan normaali perhe ja että meidän arkemme ei eroa kenenkään muun lapsiperheen tai heteroparin arjesta mitenkään, Mari toteaa.\nKatso jakso: Perhe Karppanen-Pihlajamaa


Yhä useampi suomalaisyritys tähtää Venäjälle Talous\nJulkaistu 04.11.2007 04:31\nYhä useampi suomalainen yritys suuntaa Venäjälle. Venäjän markkinoilla toimii jo tuhansia suomalaisyrityksiä, ja määrä ja toimialojen kirjo kasvavat koko ajan. Suuri, voimakkaasti kasvava markkina aivan naapurissa sekä houkuttelee että pelottaa.- Vaikka Venäjä koetaankin uhkaavaksi ja pelottavaksi markkinaksi, niin se ei ole niin tärkeä tekijä investoimispäätöksessä kuin markkinoiden suuri koko, sanoo Venäjä-asiantuntija, seniorianalyytikko Seija Spiridovitsh Finprosta.\nVenäjä on maailman neljänneksi kiinnostavin investointikohdemaa. Suurten markkinoiden ja voimakkaan taloudellisen kasvun lisäksi yrityksiä houkuttelee se, että monilla teollisuudenaloilla on jälkeenjääneisyyttä ja väestön tulotaso kasvaa vauhdilla.- Jos yrityksellä on jo Pohjoismaat ja Baltia hanskassa, niin kyllä sitten jo viimeistään mennään Venäjälle, Spiridovitsh arvioi.Venäjälle ei mennä soitellen sotaanTuhannet suomalaisyritykset käyvät Venäjän-kauppaaHelppoa tietä menestykseen Venäjällä ei ole. Kilpailu on kovaa, ammattitaitoisen henkilöstön löytäminen vaikeaa, vaihtuvuus nopeaa ja palkat nousussa. Kotiläksyt on tehtävä kunnolla.Spiridovitsh arvelee, että yritysten pahimmat ongelmat tulevat vastaan rajalla. Erilaiset tulli- ja maahantuontimääräykset ja tarvittavat sertifikaattidokumentit aiheuttavat päänvaivaa.- Määräykset voivat vaihtua nopeasti, tai yllättäen voi tulla uusia määräyksiä.Venäjä-asiantuntija, yrityskonsultti Tuula Perilä Fintormentasta muistuttaa, että asioista pitää ottaa selvää etukäteen. Venäjälle kannattaa lähteä avoimin mielin, eikä markkinaselvityksessä kannata säästää.Perilä painottaa myös koulutuksen tärkeyttä, jos Venäjä on ennalta tuntematon. Venäjä-koulutuksen tarjonta on kasvanut viime vuosina valtavasti. Perilä itse on opettanut idänkaupan saloja Helsingin kauppakorkeakoulun Pienyrityskeskuksessa jo vuosia. Koulutettavat ovat lisääntyneet koko ajan. Oppiin tulee henkilöstöä parin henkilön pikkuyrityksistä pörssiyhtiöihin.Kulttuurierot hyväksyttäväPerilän mukaan kulttuurieroja ei kannata hätkähtää.- Aivan ensimmäisenä pitää hyväksyä, että kulttuuri on erilainen. Sen takia ei kannata hakata päätään seinään.Hän sanoo, ettei suomalainen ehkä ymmärrä, miksei Venäjällä toimi mikään, miksi vauraus pitää näkyä ulospäin ja miksi oikea ja väärä ovat usein tilannesidonnaisia käsitteitä. Mutta ihmeteltävää on suomalaistenkin tavoissa. Venäläinen ei ymmärrä, miksi suomalainen maksaa kiltisti veronsa, juo alkoholia tullakseen humalaan, ei ota vastaan tai tarjoa lahjuksia ja ajaa liikennesääntöjen mukaan, vaikkei poliisia ole mailla halmeilla.Spiridovitsh muistuttaa, että normaalit liiketoiminnan säännöt pätevät Venäjälläkin.- Sillä asenteella, että "venäläinen on venäläinen, vaikka voissa paistaisi", ei pitkälle päästä.Kauppaa ei käydä sähköpostillaVenäjällä kaupankäynti perustuu henkilökohtaisiin suhteisiin ja tapaamisiin. Liikesuhteita ei hoideta sähköpostilla. Se voi suomalaisesta olla vaikea ymmärtää.- Venäjällä kaikki tapahtuu henkilötasolla. Jos menee jonkun kanssa sukset ristiin, niin menee se asiakin sitten, Perilä sanoo.Yritysneuvoja Anne Pajalin Suomalais-Venäläisestä kauppakamarista muistuttaa, että luottamuksen synnyttäminen saattaa vaatia aikaa ja rahaa. Suhdeverkosto on tärkeä.- Asiakassuhde voi joskus syntyä heti, mutta voi viedä vuodenkin ennen kuin pääsee alkuun. Se voi tuntua turhauttavalta, meille kun on opetettu, että aika on rahaa.Pajalin muistuttaa, että kumppaneiden taustat on selvitettävä. Suulliset herrasmiessopimukset kannattaa unohtaa. Sopimukset on tehtävä paperilla.- Nämä asiat tuntuvat itsestäänselvyyksiltä, mutta kaupanteon tiimellyksessä tällaiset riskit valitettavasti usein unohtuvat.Perilä vinkkaa, että hyvä venäläinen lakimies on rahan väärti.\nLinja-autoliitto pelkää matkustajakatoa Prince erosi Citigroupista Uusimmat uutisvideot


Koruammattilaisen seikkailut: toukokuuta 2016\nViime viikolla meille saapui minun kauan odottamani lähetys, joka sisälsi teräskoruja, muunmuassa ranneketjuja, korvarenkaita, kaulaketjuja ym. Paketissa oli sentyyppisiä rannekoruja mitä itse oon kuolannut jo viime kesästä asti, ja sain niitä tilattua maaliskuun messuilla Hong Kongissa, joten paketti oli kovin odotettu.\nKun lähetys saapui ja aloitin sen purkamisen olin kyllä ihan innoissani, mutta verstaan tytöt katsoi mua huuli pyöreänä, ja kysyi:\n- lähtikö toi sun rannekoru-vimma vähän lapasesta siellä messuilla?\nÖööööh...saattaa olla... että lähti vähän lapasesta...mutta kun ne oli niin ihania...niin monta niin ihanaa... Joten tästä syntyi mun uusi slogani:\nI COULDN'T CHOOSE SO I TOOK THEM ALL!\nEn osannut valita joten otin ne kaikki!\nLähettänyt Lussi klo 7.54 Ei kommentteja:\nTunnisteet: rannekoru, teräs\nKorualalla sesonkeja on kaksi: joulu- ja kevätvalmistujaiset. Jouluna sesonki alkaa sillä että naiset etsivät itselleen pikkujoulupippaloihin kivoja koruja, eli käytännössä tämä tapahtuu marraskuussa. Sitten ostetaan joululahjaksi koruja. Ihanimmat asiakkaat tulevat jouluaattona, yleensä ne on vanhempia miehiä, eivätkä ne oikein tiedä mitä haluavat, antavat usein myyjän valita heille joku "turvallinen" koru...\nSitten keväällä on tietenkin äitienpäivä, ja heti sen perään alkaa valmistujaisjuhlat, jolloin ostetaan ylioppilaille ja muille koulusta valmistuville koruja lahjaksi. Tämän jälkeen koruliikkeissä alkaa vähän hiljaisempi kausi, kesäkuukaudet. Nilkkaketjuja menee, ja tietenkin vihkisormuksia, mutta lahjatarpeet ovat selvästi vähemmät kun sesonkiaikoina.\nPaitsi niillä liikkeillä jotka sijaitsevat paikoilla missä käy turisteja ja kesävieraita. Ja nyt päästiin tämän blogikirjoituksen jyville:kun tukku- ja valmistuspuolella kohta alkaa rauhoittumaan, nin meillä aukeaa kesäkauppamme Silver Fish. Se on siis turisteille ja kesävieraille suunnattu pikkukauppa Kasnäsin satamassa, missä myydään meriaiheisia koruja sekä muuta saaristoaiheista, kuten sisustustarvikkeita, kirjoja, astioita, leluja, koristeita, t-paitoja ym.\nJa nyt on se aika vuodesta jolloin meille tulee uusia kesätavaroita Silver Fishiin, ihania kuppeja ja kippoja, helyjä ja rimpsuja, kaikki ihanan kesäisissä väreissä. Kesä on niin ihanaa aikaa, ja on mahtavaa nähdä miten ihmiset heräävät eloon ja nauttivat auringosta, lämmöstä ja lomasta.\nJoten vaikka korualalla vuoden kovin sesonki on kohta loppusuoralla, niin meillä on edessä seuraava sesonki: myydään koruja missä aiheet ovat purjeveneitä, kalaruotoja, solmuja, meritähtiä, delffiinejä jne. Ihmiset käyttävät kesällä rohkeampia koruja, enemmän värejä, isomman kokoisia kiviä. Usein asiakkaat puhuvat ostavansa nimenomaan KESÄkoruja. Omistatko sinä KESÄkoruja? Mikä tekee korusta KESÄkorun?\nLähettänyt Lussi klo 9.24 2 kommenttia:\nTunnisteet: kesä, sesonki\nNiin sanottu "emoyrityksemme", Taalintehtaan Kulta Oy, täyttää huomenna 30 vuotta. Ei huonoa, eihän? 30 vuotta korujen valmistusta Kasnäsissa. Yritys aloitti pienenä pajana, missä Petri ja hänen äitinsä teki koruja kahdestaan Petrin isän, Stigun, kuoleman jälkeen. Stiguhan oli kanssa alalla kymmeniä vuosia, joten Petri kulki siinä mielessä isänsä jalanjälkiä.\nStigu oli pelimies\nMyöhemmin firma kasvoi, ja parhaillaan yrityksessä oli 17 työntekijää. Kultakausi taisi olla edellisen laman aikana, silloin halvan kotimaisen korun kysyntä oli kova. Tänä päivänä suomalaiset työkustannukset ovat nostaneet valmistuksen hintoja niin että emme pysty enää olemaan kilpailukykyisiä, kiinalaiset osaavat tehdä saman työn ja melkein yhtä hyvin, mutta paljon halvemmalla.\nJuotoshuone 90-luvun alussa\nNo, ajat ovat muuttuneet ja ihmiset ja yrityksen sen mukana, tänä päivänä Taalintehtaan Kullan valmistuspuolella on enää pari työntekijää, ja toiminnot ovat siirtyneet tuonti- ja tukkupuolelle.\nMutta edelleen Petri istuu välillä "sorvin äärellä", kuten silloin nuorena poikana.\nNOSTETAAN ISO MALJA 30 VUODELLE YRITTÄJÄNÄ!\nLähettänyt Lussi klo 9.00 1 kommentti:\nIhana v-mäinen kirjanpito\nMoni ihmettelee miksi ihmeessä teen kaiken kirjanpidon itse? Eikös se ole se kaikista tylsin duuni? Mieluummin voisi käyttää senkin ajan johonkin muuhun?\nMutta kun mä tykkään kirjanpidosta! Kirjanpito on loogista, selkeitä sääntöjä, suorat putket niin sanotusti. Siihenhän minulla on koulutuskin.\nMutta myönnän, kyllä välillä se kirjanpito v-tuttaa niin maantieteellisesti, että tekisi mieli heittää kuitit ja mapit roviolle ja tietokone perässä.\nNo, nyt on vuoden 2015 tilinpäätökset ja veroilmoitukset tehty, reilusti myöhässä tietenkin, ja nyt on seuraavat alv-ilmoituksetkin myöhässä. Joten ei vapaata tänäkään viikonloppuna. Mutta aina on hyvä fiilis kun saa yhden mapin pois pöydältä sekä yhden ruksin taas mun "kirjanpitomuistilappuun". Hyvää viikonloppua teille, me vietetään kesäkaupan kauden avajaiset, sääennusteen mukaan vesisateessa...ei nyt mee niinku Strömsössä..\nOoooooh, vihdoin ne tulivat, ne kauan odottamani ihanat rannekorut! Näitä kerkesin jo vähän hehkuttaakin heti Hong Kong-messujen jälkeen.\nSilloin kun olin "nuori" korualalla, tykkäsin käyttää paljon rannekoruja, mitä enemmän sen parempi. Jossain vaiheessa tuli stoppi, ja olin monta vuotta ilman minkäänlaista rannekorua. Sitten tuli Nomination-buumi, jolloin oli pakko opetella palakorujen kasaaminen, mulla oli silloin itsellä kaikki eri leveydet ranteessa, siitä oli sitten helppo näyttää asiakkaille mitä vaihtoehtoja oli olemassa.\nSen jälkeen olen ollut pitkään "yhden rannekorun-käyttäjä". Viimeiset pari vuotta olen käyttänyt pääasiassa vain yhtä tiettyä rannekorua jonka sain Kultaseppämestari Tarkkaselta 40-vuotislahjaksi, jolloin hänen sanoi hyvin selvästi "että tämän ketjun kanssa ei sitten mitään muuta rimpulaa samaan käteen!!!"\nNyt olen viime kesästä asti himoinnut jotain lisää käteen. En tarkalleen tiennyt mitä mä haluan, mutta jotain näyttävää ja silti helppoa. Minä nimittäin poistan kaikki korut yöksi, joten en jaksaa näpertää miljoona lukkoa joka ilta ja aamu...\nHonkkarin messuilla näin yhdellä osastolla nämä kyseiset rannekorut, ja BLING, olin rakastunut! Himoitsin niitä kaukaa, mutta vaistoni sanoi että näyttävät liian kalliilta meidän valikoimiin. Kävelin ohi, kuola poskella. Seuraavana päivänä, oltiin taas samoilla messuilla, ja Petri bongasi saman osaston. Hän rohkeni kuitenkin mennä kyselemään hintoja, ja yllätys yllätys, eihän ne ollutkaan järkyttävän kalliita!!\nJoten ei muuta kun mallistoa valkkaamaan ja tilausta skrivaamaan! Mitäs tykkäätte?\nKolmenkertainen ketju magneettilukolla\nLäpikuultavaa lasia, venyvät rannekorut\nMustaa agaattia ja valkoista turkoosia venyvissä rannekoruissa.\nJa vaikka kuinka rakastan meidän Silver Bar-nimeä ja -logoa, niin näitä koruja varten tehtiin uusi logo, Steel Bar, ettei kukaan käsitä väärin, siis että nämä olisivat hopeaa.\nJa hei, minulla oli tietenkin taas mukana kuvausassistentti, joka muuten tänään täyttää 4 vuotta!!\nSpede 4 v\nLähettänyt Lussi klo 0.41 Ei kommentteja:\nTunnisteet: Hong Kong, kuvaus, rannekoru, teräs


Norjan puolustuspolitiikka – Turpopankki\nTransatlanttinen suhde puolustuksen perustekijä\nPuolustus riippuvainen Nato-vahvennuksista\nOperaatiokyky pohjoisilla alueilla korostaa meri- ja ilmavoimien merkitystä\nIlmavoimissa pohjoismaista yhteistyötä (Arctic Challenge)\nSäännöllistä sotaharjoitusyhteistyötä Naton kanssa elvytetään\nPohjoismaiden suurimmat puolustusmenot\nVakaa valtiontalouden kehitys mahdollistanut puolustusmenojen jatkuvan kasvun\nPuolustusmenot 2020: 5,7 miljardia euroa, 1,6 % BKT:sta\nNorja ja Nato\nNorjan puolustus on koko maan Nato-jäsenyyden ajan ollut erittäin riippuvainen Nato-liittolaisten lähettämistä vahvennusjoukoista ja niiden oikea-aikaisesta saapumisesta. Kylmän sodan aikana Naton sotilaalliseen rakenteeseen kuului pelkästään Norjan vahventamiseen tarkoitettuja joukkoja. Nämä ns. ”korvamerkityt liittolaisvahvennukset” lakkautettiin 1990-luvulla, mutta Norjassa harjoittelee yhä liittolaisjoukkoja muun muassa Yhdysvalloista, Britanniasta, Saksasta ja Hollannista. Norjan johtamaan Cold Response -harjoitukseen kutsutaan joukkoja myös Suomesta ja Ruotsista, ja useat Nato-maat osallistuvat harjoitukseen talvisodankäyntitaitojen kouluttamiseksi.\nNato järjesti Norjassa vuonna 2018 Trident Juncture -sotaharjoituksen, joka oli suurin kylmän sodan jälkeen toimeenpantu sotaharjoitus Euroopassa. Siihen osallistui 50 000 sotilasta 29 jäsenmaasta sekä kumppanimaista Suomesta ja Ruotsista, vaikka se oli Naton perustamissopimuksen 5. artiklan eli keskinäisten turvallisuustakuiden mukainen. Trident Juncture on niin sanottu korkean näkyvyyden harjoitus, joka järjestetään joka kolmas vuosi. Vuoden 2018 harjoitus korosti pohjoisten alueiden kasvavaa merkitystä ja Norjan strategista asemaa Naton pohjoisella sivustalla.\nNaton Trident Juncture -sotaharjoituksen aikana 2018 Norjan puolustusvoimat syytti Venäjää GPS-häirinnästä Pohjois-Norjan alueella. Sen väitettiin vaarantaneen myös lentoliikennettä. Norjan sotilastiedustelu paikansi häirintälaitteiston Petsamoon, Luostarin lentoasemalle, joka on noin 16 kilometriä Norjan rajasta. Häirintä ulottui myös Suomen Lappiin.\nNorjan ja Yhdysvaltojen sotilassuhteet\nNorjan liittyminen Natoon 1949 merkitsi myös sotilassuhteiden käynnistymistä Yhdysvaltojen kanssa. Muiden länsieurooppalaisten maiden tavoin Norja sai puolustusmateriaalia ja infrastruktuurivaroja Yhdysvaltojen Military Aid Programme -tukiohjelman kautta. Tuen kautta Norja vastaanotti vielä 1960-luvulla edullisesti F-5 Freedom Fighter -hävittäjäkoneita.\nVarastoituja amerikkalaisia ajoneuvoja Trøndelagissa, Keski-Norjassa. Kuvalähde: commons.wikimedia.org\nYhdysvaltojen merkittävin tuki Norjalle oli raskaan sotamateriaalin ennakkovarastointi. Norjan ja Yhdysvaltojen 1981 tekemän sopimuksen perusteella Yhdysvallat on varastoinut Keski-Norjaan Trøndelagin alueelle merijalkaväkiyhtymänsä raskasta sotamateriaalia. Marine Corps Prepositioning Program Norway -sopimus on uusittu vuosina 1995 ja 2005, ja 1990-luvulta lähtien Norjan puolustusvoimat ovat vastanneet varastojen ylläpidosta ja vartioinnista. Varastoitu materiaali ei ole enää tarkoitettu pelkästään Norjan puolustamiseen. Norjaan varastoitua materiaalista lähetettiin sekä Irakin että Afganistanin sotiin, mutta myös varastojen täydentäminen aloitettiin vuonna 2005. Kaluston modernisointi aloitettiin 2012 vastaamaan uudistetun merijalkaväkiyhtymän organisaatiota. Ukrainan sodan ja Venäjän suorittaman Krimin valtauksen jälkeen 2014 Yhdysvallat siirsi Norjaan varastoitavaksi Abrams-taistelupanssarivaunuja ja muita panssaroituja ajoneuvoja. Kalustoa on sittemmin käytetty muun muassa Suomessa, Yhdysvaltojen, Norjan ja Suomen Arrow 18 -sotaharjoituksessa.\nYhdysvaltojen ilmavoimavahvennuksista solmittiin ns. COB-sopimus (Collocated Operating Base) vuonna 1974. Sopimuksessa nimettiin yhdeksän norjalaista lentotukikohtaa, jotka valmisteltiin vastaanottaman Yhdysvaltojen ilmavoimien lentolaivueita. COB-käytäntö johtui osittain Norjan ja Tanskan linjauksista, joissa kiellettiin liittolaisten pysyvät tukikohdat. Tukikohdat varustettiin ennalta tietyn konetyypin tukeutumiseen varastoimalla niihin tarvittava kenttäkalusto, aseistus ja polttoaine sekä varauduttiin noin 1 000 henkilön majoittamiseen sodan aikana. Suurimmillaan Norjaan suunniteltiin noin 170 taistelukoneen vahvuiset liittolaisten ilmavoimavahvennukset. Sopimus uusittiin vuonna 2009, jolloin tukikohtien määrä supistettiin kahteen, joista yksi on pohjoisessa ja yksi etelässä.\nNorjassa valmiuden ja varautumisen lähtökohtina käytetään neljää periaatetta:\nVastuu: kukin viranomainen vastaa oman vastuualueensa valmiudesta ja varautumisesta\nPysyvyys: poikkeuksellisia tilanteita tulee johtaa mahdollisuuksien mukaan samalla organisaatiolla kuin normaalitilanteessakin\nPaikallisuus: asiat tulee ratkaista mahdollisimman lähellä ja mahdollisimman alhaisella organisaation tasolla\nYhteistyö: kunkin viranomaisen tulee pyrkiä aktiivisesti yhteistyöllä tukemaan poikkeustilanteiden ongelmien ratkaisua\nNorjassa valmiudesta ja varautumisesta vastaa lähinnä Suomen sisäministeriötä vastaava oikeus- ja valmiusministeriö (justis- og beredskapsdepartementet). Puolustusministeriön alaisena toimii erillinen kansallinen turvallisuusviranomainen (Nasjonal sikkerhetsmyndighet, NSM), joka vastaa kansallisesta tieto- ja kohdeturvallisuudesta ja toimii myös johtavana viranomaisena tietotekniseen turvallisuuteen liittyvissä kysymyksissä. NSM koordinoi tietoturvallisuustoimenpiteitä ja antaa muun muassa varoituksia mahdollisissa tietoverkkohyökkäystilanteissa.


eatcouscous (Marie Katrin) • IRC-Galleria\n28.12.2006Torstai 28.12.2006 14:36\nEilen oltiin Sannen kans luleåssa shoppailemassa ;D. Porukkaa oli aivan vitun palajon (Mellandagsrea) eikä siellä oikeeen mahtunu kattoon mitään ja pukukoppeihin oli hirveet jonot. Tai sitten joku otti 100 eri housut ja kokeili niitä siellä ainaski 2 tuntia.. :S :D\nMie ostin vaan semmosen ruskea-mustan raita hupparin jossa on vetoketju ja punaset converse all starit ♥ ;) Niin ja ostin mie semmosen pinssin ku I ♥ BEER :)) Mut se oli Mikalle. :) (mun isovelille :))\nSanneki osti vaan punaset (kumma ko ei mustia ;D ) pillifarkut, ne oli aika hienot ja sitt se osti napakorun :)\nEilen illalla ku tultiin kotia niin piti sitten kävästä akutilla. :S :S Ny on pikkasen kuumetta. Saa nähhä jos uutena vuotena tulee lähettyä minnekkään.. :S\n"Sanne, Eihän me olla mitenkään raitasia?? :)"\nJuuri näin (:Perjantai 15.12.2006 22:55\n1. Jos tytöllä on paha päivä, sille pitää ostaa paljon kenkiä ja laukkuja.\n2. Jos tytöllä on kylmä, se pitää viedä etelään.\n3. Jos tytöllä on nälkä, sitä pitää ruokkia.\n4. Jos tytöllä on haluja, ne pitää tyydyttää.\n5. Jos tytöllä on tylsää, sille pitää leikkiä pelleä.\n6. Jos tytöt ja pojat nukkuu samassa sängyssä, tytölle pitää antaa enemmän peittoa.\n7. Jos tytöllä on jano, sitä pitää juottaa.\n8. Tyttöjä pitää kutittaa, mutta ei kovaa ettei ne suutu.\n9. Jos tytön hartiat on kipeät, niitä pitää hieroa.\n10. Tyttöjä pitää hellitellä ja laulaa ne uneen.\n11. Jos tyttöä itkettää, sille ei saa nauraa.\n12. Jos tytöllä ei ole hienoja vaatteita, sille pitää ostaa niitä.\n13. Jos tytön puhelinlaskut ovat suuret, pitää niille antaa pojan puhelin.\n14. Jos tytön tissit on pienet, pitää niihin laitattaa silikonia.\n15. Jos tytöllä on ryppyjä, ne pitää siloittaa.\n16. Jos tytöstä ei kuulu mitään, pitää sille soittaa.\n17. Tytöt pitää viedä karvanpoistoon, solariumiin ja kosmetologille.\n18. Tytön kampausta ei koskaan saa haukkua.\n19. Jos tytöllä on sotkuiset hiukset, ne pitää harjata.\n20. Tytöt pitää viedä hammasvalkaisuun, ettei hampaat kellastu.\n21. Tyttöjen jutuille pitää aina nauraa.\n22. Tytöt saa aina päättää mitä tvstä katsotaan.\n23. Tytöt saa myös päättää mitä musiikkia kuunnellaan.\n24. Tyttöjä ei saa lyödä, niitä kuuluu iskeä.\n25. Tyttöjen kavereita ei saa haukkua, vaan niitäkin pitää hemmotella.\n26. Tytöt saa aina päättää mikä elokuva vuokrataan.\n27. Poikien pitää aina mennä nintendossa vaikeat kohdat.\n28. Tyttöjen pitää aina voittaa, jokaisessa pelissä.\n29. Poikien pitää tedä tytölle manikyyri ja pedikyyri, jos ei osaa niin voi viedä tytön pedikyyrille.\n30. Tyttöjen kulmat pitää nyppiä.\n31. Poikien pitää aina antaa tytön istua syliin tai luovuttaa oma paikkansa.\n32. Jos tytöt on kännissä, niin pojat on hiljaa.\n33. Jos tytöllä on eripari sukat, niistä ei saa huomauttaa.\n34. Poikien pitää aina antaa tyttöjen ajaa autoa.\nKuinka maassa olet?Perjantai 15.12.2006 22:52\nOHJE: Laita raksi ruutuun joka kohdassa joka sopii sinuun. Sen jälkeen laske pisteesi, kerro pistemääräsi kahdella ja siinä on prosenttilukusi.\n[x] Olen seurannut Big Brother-ohjelmaa\n[x] Olen seurannut OC:tä tai salkkareita\n[/] Seuraan muotia\n[/] NRJ-soittaa lähes ainoastaan hyvää musiikkia\n[ /] En herätä huomiota\n[x] En irkkaa, mutta olen Galleriassa\n[x] Parhaat ystäväni ovat kaikki samaa sukupuolta kuin itse olen\n[x] Suhtaudun varautuneesti homoihin/lesboihin\n[x] Olen hiljainen tuntemattomien ihmisten seurassa\n[/] Minun on vaikeaa luoda kontakteja\n[x] Minun on vaikeaa luoda uusia ystävyyksiä\n[x] Vihaan/vihasin sitä kun koulussa pitää lukea esitelmä/aine ääneen luokalle\n[x] Käytän lähes ainoastaan farkkuja\n[x] En välitä isoista kirjaimista\n[x] En osaa yhdyssanoja\n[x] Teen paljon kirjoitusvirheitä\n[ ] Käytän xD-merkkiä\n[x] Mesen hymiöt on kivoja\n[x] Minulla on suurin osa päiväkirjastani tällaisia testejä/kyselyitä\n[x] Suurin osa niiden yhteisöjen nimistä joissa olen ovat lauseen pituisia\n[x] Käytän paljon hymiöitä teksteissäni\n[x] Minulla on mesessä kirjainhymiöitä\n[Ei aihetta]Perjantai 15.12.2006 22:46\nMissä asut: Olen omena\nKuvaile ensirakkauttasi: Promiscouos\nKuvaile tämän hetkistä ihastumistasi: Terroristi\nMikä on haasteesi: Ingen Skitsnack\nKetkä ovat ystäviäsi: Everythin changes\nKuvaile ulkonäköäsi: Stars are blind\nMitä teit viime yönä: Fairytale gone bad\nMikä on elämäsi tavoite: Jag ska ta min boll o gå till fotbolssplan\nMilloin harrastat seksiä: Mitä yhdestä särkyneestä sydämmestä\nMiten haluat kuolla: When I Come Around\nMitä sanot vanhemmillesi: Monster\nMissä vietät aikaasi: Mikä kesä? :D\nMitä ajattelet yhteiskunnasta: Tuu mun vaimoksein\nKuvaile viimeisintä sydänsuruasi: Too little, too late\nMikä on selityksesi kaikelle: Koneeseen kadonnut\nMitä ajattelet perjantaisin: Vi har problem\nMihin kysymyksiin elämästä et ole saanut vastauksia: Tartuntavaara\nMikä on lempivärisi: Minä olen muistanut\nMikä on neuvosi vähemmän kokeneille: Fix you\nMitä tekisit mieluiten juuri nyt: Be my world\nKuvaile parasta ystävääsi: If i told you this was killing me, would you stop?\nMitä on sänkysi alla: Dreams\nMikä on ollut suurin saavutuksesi: Wake me up when sptember ends\nMihin menet häämatkalle: She will be loved\nMitä on TEE NÄMÄ -listallasi: The world is black\nMissä olisit mieluiten juuri nyt: I´ts time to dance. :)\nJea.Keskiviikko 13.12.2006 21:47\nja naapurit kuiskii, päästä vähän löyhä.\nLaskut vain kasvaa ja velkaa jää.\nKoiranruoka, vitamiinit, reenit, rokotukset.\nPfft, Lauantai 02.12.2006 01:15\nNIIN OLENKIN!Perjantai 01.12.2006 00:08\n( )Ostanut vaatteen viimeisen viikon aikana.\n(/ )Juonut perseet.\n( )Ollut kotiarestissa.\n( ) Kokeillut huumeita\n( x )Ollut jälki-istunnossa.\n( x )Kiroillut opettajalle. Päivittäin, O:\n( x )Karannut kotoa.\n( x )Ollut kuorossa.\n(x) Puhunut pahaa ihmisestä joka on tietämättäsi takanasi\n( )Pitänyt pienempänä kisoja pihan lapsille.\n( )Ollut rakastunut.\n( )Ollut sienessä.\n( )Syönyt homeista ruokaa.\n(/)Ollut treffeillä tytön/pojan kanssa säälistä.\n(x)Pelleillyt toisen kustannuksella.\n(x)Vaihtanut vauvalle vaipan.\n(/)Matkustanut Suomessa asuntoautolla/-vaunulla.\n( )Muuttanut eri paikkakunnalle.\n(x)Luokan paras oppilas.\n(x)Luokan huonoin oppilas.\n( )Perheen vanhin.\n(x)Pikkusisko tai isosisko/veli\n( )Huutanut kirosanan kirkossa niin että muut ovat kuulleet sen.\n( x)Syönyt Jättisäästö purkkapussin päivässä.\n( x)Syönyt 1 litran jäätelöä yksin alle tunnissa.\n( x)Piirtänyt pilakuvan opettajasta.\n(x )Ottanut kotiin hylätyn eläimen.\n(x )Nukkunut yli 24h putkeen.\n(xxx)Sanonut iäkseen enemmän kuin oikeasti on.\n( )Syönyt kilon karkkia yhdessä päivässä.\n( )Tehnyt yli 100e puhelinlaskun.\n( x)Velkaa yli 30e.\n( x)Hävennyt omaa musiikkimakua.\n( x)Eksynyt metsään.\n( x)Eksynyt omaan kotikaupunkiin.\n( )Ollut kesäfestareilla.\n( x)Täydellisiä Naisia.\n( /)jotain bändiä ja nyt pidän siitä.\n( x)Sotkenut koulukirjan, joka on pitänyt palauttaa.\n( )Saanut 4 kokeesta.\n( )Ollut 1viikon käymättä suihkussa.\n(x)Tuntenut että joku ötökkä kävelisi niskassani, vaikka ei siellä mitään ole.\n( )joku muu (siitä väliltä )\n( )Antti Tuiskua.\n( /)Täydellisiä naisia\n( )Olet mitä syöt\n( )Koirani vai minä\n(x)Sisustamisesta (vaikkei huone oo sen näkönen)\n[ ] Puoleenselkään ulottuvat, ylikin\n[ ] Jonkin muun väriset\n[x ] Suorat\n[omistin ] Rustokorun\n[x]jonkin muun (korvikset)\n[ ] Kravatteja\n[ ] Käsikoruja\n[ ] Niittivöitä\n[ ] Sormuksia\n[ ] Kaulakoruja\n[ ] Metallisia avainketjuja\n[ ] Huiveja\nMeikkaan (meikkivoidetta ja puuteria ei lasketa mukaan)\n[x ] Pissis\n[ x] Gootti\n[ x] Nykyajan hippi\n[ x] Punkkari\n[ x] Rokkari\n[ x] Erikoinen\n[x ]joku muu\nKesä!Torstai 01.06.2006 18:08\nNoniin tuleehan se kesä, vielä jotain 7koulu päivää että koulu loppuu ;P Joskus kahen viikon päästä tai jotain. Olkaa suomessa asuvat iloisia kun teillä koulut loppuu ihan kohta. Meikä istuu kotona, en jaksannu mennä kouluun, en jaksanu eilenkään. :P Tai oikeestaan mun piti jäähä kotia, P:. On tämä jniin mukvaa, pittäis koirat viä ulos jne.\nTässä on joku tommonen juttu:\n* Nimesi (2. nimesi ja naapurisi sukunimi)\nHei olen Katrin Lindgren. Minä asun helsingissä. Ikää minulla on 23 ja ammatiltani olen kirvesmies. =) Minä harrastan jääkiekkoa, curlinkia ja trumpetin soittoa. Minulla ei ole yhtään lasta. Minun hiukset ovat tälläiset oranssin punaiset ja silmät ovat punaiset. (Jee =)) Pidän eniiten klassisesta musiikista ja lempi artistini on kukas muu kuin Matti Nykänen. Minua parhaiten kuvaava adjektiivi on harmaa. (?)


Sähköpostipalveluntarjoajat ovat hypänneet hain | Martech Zone\nLauantai, helmikuu 20, 2010 Monday, May 16, 2022 Douglas Karr\nSiinä tapauksessa, ettet koskaan oppinut mitä termi tarkoittaa Hyppää hain tarkoittaa… se tarkoittaa, että se on lopun alku. Termi viittaa Happy Days -tapahtumaan, jolloin Fonz hyppäsi hain vesisuksilla ja heitti esityksen kuolemaan, josta se ei koskaan toipunut.\nJos olet sähköpostipalvelun tarjoaja, älä huuda minua vielä.\nAiemmin sähköposti oli erittäin vaikea tehtävä, ja vain suurimmilla lähettäjillä oli kykyä, laitteistoja ja sovelluksia lähettää suuria määriä sähköpostia Internet-palveluntarjoajille yrityksille, joilla on valtavat tilaajaluettelot. Kyky on alkanut liikkua teollisuudessa, laitteistosta on tullut runsaasti (varsinkin pilven kanssa) ja sovelluksia avautuu vasemmalle ja oikealle lähettämään sähköpostia.\nSähköpostiteollisuus on muuttunut ... se on nyt halvempaa ja helpompaa\nAlalla tapahtuu pienten tuotteiden leviämistä sähköpostipalveluntarjoajille popping. Ne ovat upeita - niillä on upeita sovelluksia, lähetetään erittäin monimutkaisia dynaamisia viestejä, seurataan täydellisesti, käsitellään pomppia, toimitettavuuskysymykset, noudattavat roskapostisääntöjä ja niillä on erittäin vankat integraatiomenetelmät, jotka ovat tyypillisesti ilmaisia. Ja he tekevät sen murto-osalla isojen poikien kustannuksista.\nTässä esimerkki: Newsberry juuri tullut sponsori Martech Zone (se on paljastukseni). Kun olin tutustumassa heidän sivustoonsa ennen ilmoituksen hyväksymistä, tutustuin heidän hinnoittelusivuunsa ja hämmästyin hinnoista:\nTilaajaluetteloni voi olla jopa 100,000 XNUMX ja lähettää rajattomasti sähköposteja heille 530 dollaria kuukaudessa? Se on hieman yli 6,000 dollaria vuodessa. Muistan työskennellessäni sähköpostipalveluntarjoajan kanssa, että vuosimaksumme pienyritykselle olivat noin… plus viestimaksut ... plus API pääsy… plus, plus, plus…\nNämä uskomattoman vankat sähköpostipalvelujen tarjoajat jatkavat sen ampumista, ja sähköposteja lähettävät yritykset ovat lopullisia voittajia. Hävittäjiä ovat erittäin suuret sähköpostipalveluntarjoajat, jotka ovat olleet jonkin aikaa - jotain on muutettava.\nSuuret sähköpostipalveluntarjoajat yliarvioivat painoarvonsa toimitettavuuden suhteen\nMonet suurista sähköpostipalvelujen tarjoajista kertovat sinulle, että lähettämiensä sähköpostimäärien ansiosta heillä on vaikutusvaltaa alalla ja heillä on paremmat toimitettavuusasteet ja suhteet Internet-palveluntarjoajiin.\nSe ei ole totta. Pienet sähköpostipalveluntarjoajat voivat tehdä yhtä suuren työn.\nHyvä ystäväni Greg Kraios hoitaa joitain näistä sähköpostipalvelujen tarjoajien ja Internet-palveluntarjoajien välisistä suhteista yrityksensä kanssa, Toimitettavuuden den. Hän auttaa jopa yrityksiä, jotka hallinnoivat omaa sähköpostiosoitettaan, pääsemään Internet-palveluntarjoajien puoleen! Se ei vaadi suurta yritystä - se vaatii suuren toimitettavuusasiantuntijan, jolla on hyvät suhteet - ja Gregillä on ne.\nMitä sähköpostiasiakkaat tarvitsevat\nSähköpostipalvelujen tarjoajien tulisi olla saumattomasti (ja tarkoitan saumattomasti) integroituja sisällönhallintajärjestelmiin, asiakassuhteiden hallintajärjestelmiin, aloitussivun optimointityökaluihin ja Analytics sovellukset. Markkinoinnin automaation toimittajat pitävät Aprimo että Eloqua ovat jo astumassa johtoon näissä. Sähköpostin lähettäminen ja mittaaminen ei enää riitä ... yritykset tarvitsevat enemmän!\nMyös pienet, kohtuuhintaiset sähköpostiautomaatioratkaisut ovat avautumassa! Infusionsoft on ratkaisu, joka sisältää täysin integroidut sähköpostin ja asiakkuudenhallintaratkaisut.\nAsiakkaiden on käytettävä sisältöä helposti kaikkialla medioissa, optimoitava sisältö dynaamisesti lennossa, mitattava tulokset - ja jopa annettava palautetta voitetuista ja menetetyistä. Meillä ei ole aikaa siirtyä toimittajan ratkaisusta toimittajan ratkaisuun päivän aikana ... ja yrittää sitoa kaikki Analytics kyselyjonot yhdessä ... ja analysoi mahdollisuuksia. Sähköpostipalvelujen tarjoajien on mukauduttava tarpeisiimme.\nSähköpostipalveluntarjoajien on aika ottaa harppaus, tai he jäävät yllättäen. MailChimp ilmoitti 250,000 7 tilin lisäämisestä ratkaisuunsa XNUMX kuukaudessa. Mutta jopa Mailchimp tuli hirveän kalliiksi, kun laajensimme listaamme onnistuneesti. Kyllästyimme suuriin kuukausilaskuihin, joten rakensimme CircuPressin – kauniin, täysin WordPressiin integroidun sähköpostiratkaisun, joka säästää meille paketin ja automatisoi uutiskirjeemme.\nSähköposti on ollut pitkä ja tuottoisa – mutta se on melkein ohi. Oman sähköpostipalvelun rakentaminen ja ylläpitäminen ei nykyään vaadi paljon vaivaa. Ystävä Adam Small oli niin kyllästynyt hinnoitteluun ja automaatiomenetelmien puutteeseen, että hän rakensi äskettäin oman AgentSaucelle… nyt hänellä on mobiili, sisällönhallinta, Facebook, Twitter ja sähköposti täysin integroituna kiinteistöasiakkailleen. Hän pystyy jopa seuraamaan toimitettavuutta, seuraamaan avauksia ja napsautuksia sekä hallitsemaan pomppimia!\nJos et ole lahjakas kuten Adam, voit mennä ostamaan laatikko sellaisilta ihmisiltä kuin Vahva sähköposti, kytke se, käynnistä se ja sinulla on oma sähköpostipalvelusi käynnissä. Ne auttavat jopa aloittamaan.\nMonet sähköpostipalvelujen tarjoajat ja toimistot ovat itse lisäämässä palvelu myös pakettiin. He tiedostavat, että kauniiden, houkuttelevien sähköpostien rakentaminen vie sekä aikaa että asiantuntemusta – ja sijoitetun pääoman tuotto on hyvä, joten he kehittävät asiakkailleen ohjelmia, jotka ovat edullisia ja vievät kaiken vaivan asiakkaiden käsistä. Pari esimerkkiä joista tiedän Indiemark että Tomaattikala.\nKuinka sähköpostipalveluntarjoajat selviävät\nNeuvoni suurille sähköpostipalveluntarjoajille on löytää sisällönhallintajärjestelmä ja ostaa se. Etsi asiakassuhteiden hallinnan tarjoaja, jonka kanssa integroit läheisesti… ja yhdistä heihin. Hanki an Analytics palveluntarjoaja ja integroida saumattomasti. Ja tee se vankilla kohdistus-, segmentointi- ja testausratkaisuilla. Jos et, joku tekee sen pian!\nKiinteistö- ja sosiaalisen median integraatio\n20. helmikuuta 2010 klo 3\nTämä on hieno artikkeli Doug. Nyt on niin paljon ratkaisuja, jotka auttavat yrityksiä naarmuttamaan sähköpostimarkkinoinnin pintaa. Uskon todella, että monien ESP: n mahdollisuus on juuri sitä, mitä he ovat käyttäneet vuosia välttääkseen - ja se on palveluita. Ohjelmistojen myyminen ja tukeminen on kannattavampaa, mutta markkinoiden kyllästyminen on yhä vaikeampaa. Jos ESP: t pystyvät tosiasiallisesti tarjoamaan yrityksille konkreettista menestystä (ohjelmistojen lisäksi, mutta ostavat keitto-pähkinä -kampanjan suunnittelua, suunnittelua ja toteutusta) - se on paljon enemmän kuin löytää työkalu sähköpostin lähettämiseen (90% sähköpostimarkkinointiohjelmiston toiminnoista on todella sama). Yhdistä nämä palvelut vahviin integrointipisteisiin, joista sinulla on maksamisen arvoinen paketti.\n22. helmikuuta 2010 kello 10:11\nTämä on yksi uusista suosikkiartikkeleistani, eikä vain siksi, että annat Indiemarkille nyökkäyksen. 🙂\n24. helmikuuta 2010 klo 5\nHaluan usein luoda sähköpostia lyhyillä shortseilla ja nahkatakilla. Eikö se ole siistiä? Loistava artikkeli. Tee-se-sinulle-palvelut-osiossa haluaisin heittää davemail (www.mydavemail.com) vaihtoehtona. Asiakkaamme luopuvat usein yrittämästä tehdä se itse. Niin hienostuneita kuin monet online-DIY-tarjoajat ovat, ne eivät ole kaikille. Kiitos, että selitit vaihtoehdot.\nMar 19, 2010 klo 1: 47 PM\nLaadukkaat asiakastiedot ovat avain menestykseen kaikissa markkinointikampanjoissa. Kirjaimellisesti on liian monta yritystä, jotka tarjoavat itsepalvelupostimarkkinointia tai tekevät sinulle täyden palvelun markkinointia. Mutta kukaan heistä ei voi tuottaa asiakastietoja paitsi sinä ja yrityksesi.\nYritysten (etenkin myymäläjärjestelmien) on löydettävä tapa "kerätä" asiakastietoja ja "sitoa" ne takaisin ostoksiinsa (tämä on melko helppoa verkkokaupoille, mutta ei aivan fyysisille myymälärintamille) POS-järjestelmissäsi ja tuo nämä tiedot saataville markkinointialustallesi (sähköposti, tekstiviestit tai muut). Markkinoinnin todellinen voima on asiakkaan tykkäysten ja ei-tykkäysten analysoinnissa ja vastaavassa kohdistamisessa heille asianmukaisilla tarjouksilla.\n13. kesäkuuta 2012 kello 12:56\nHei kiitos paljon arvostelukykyisestä viestistä, löysin blogisi todella vahingossa etsiessäni Googlesta jotain muuta. Olen lisännyt sivustosi kirjanmerkkeihin .. pidä jakamista ..\nHuhtikuu 29, 2013 klo 1: 29 AM\nEtsin, onko webmail-palveluntarjoajia, jotka jakavat voittoja ihmisten kanssa, jotka siirtävät verkkotunnuksensa postin käyttöä varten?


Yhdessä kohti parempaa — HoReCa-tukku Kespro\nYhdessä kohti parempaa\nKespro ja julkisen puolen yhteishankintayhtiö Hansel viilasivat koronakeväänä lennosta käytäntöjään saadakseen helmikuussa käynnistyneen elintarvikesopimuksen ehdot täyttymään.\nPoikkeustilaan siirtyminen oli haastavaa sekä Hanselille että Kesprolle. Hanselin kategoriapäällikkö Milja Virtanen ja Kespron julkishallinnon Horeca-asiakkaista vastaava myyntipäällikkö Tuomas Volmanen huomasivat myös, että yhteistyön tuoreudesta oli yllättävässä tilanteessa myös hyötyä.\nKanssakäyminen oli käytännön syistä sovittu ensimmäisen puolen vuoden ajaksi muutenkin viikoittaiseksi. Nyt yhteydenpito tiivistettiin päivittäiseksi. Teams, Skype ja muut yhteydenpidon välineet olivat ahkerassa käytössä.\n"Viruksen käyttäytymistä ei osattu arvioida, ja viralliset ohjeet vaihtuivat lennosta. Koostimme kouluille helppoja ruokavaihtoehtoja ja valmisruokalistauksia. Koulujen taas avauduttua polkaisimme eväspussitarjonnan", Volmanen kertoo.\nRuokapalveluiden sulkemisten myötä tukkusektorin tavaratilausten määrä romahti, eikä osto pystynyt heti reagoimaan muutokseen. Tavaraa tuli, mutta sitä ei enää mennyt.\nUudet ideat käyttöön\nHanselin ja Kespron elintarvikesopimus käsittää yli 1500 julkista keittiötä ja on osapuolille paitsi ensimmäinen yhteinen lajiaan myös yksi laajimmista koskaan tehdyistä.\nMuuttuneissa olosuhteissa Kespro keskitti oston ja myynnin yhteistyötä ja perusti työryhmän seuraamaan tuotteiden saatavuutta sekä etsimään korvaavia tuotteita puuttuvien tilalle.\n"Hanselissa kutsuimme niitä Mitä tällä viikolla on saatavilla -listoiksi. Osa asiakkaista ei alkuun ymmärtänyt, että tuotteet on kerta kaikkiaan varastosta loppu", Virtanen muistelee.\nSuurina toimijoina Kespro ja Hansel saivat vaikeasta tilanteesta huolimatta trimmattua nopeasti toimintansa vastaamaan pandemia-ajan haasteisiin. Toimitusvarmuus säilyi. Volmanen kiittelee Hanselia hyväksi kirittäjäksi.\n"Asiakkaat olivat itse suoraan meihin yhteydessä, mutta saimme tarpeista tietoa myös Hanselin kautta. Kehitimme toimintaamme ja palveluitamme näiden tietojen pohjalta."\nAsiakaskato vaikutti paitsi ruokapalveluiden tarjoajien toimintaan myös koko tuotantoketjuun tuottajista teollisuuteen, tukusta jakeluun. Elintarviketeollisuus joutui parissa kuukaudessa mukauttamaan toimintojaan, mikä lisäsi tukkujen toiminnan haasteita.\n"Kevät oli yhtä mylläkkää. Etuna hankalassa tilanteessa oli, että Kesprolla olivat poikkeustilanteiden jatkuvuus-suunnitelmat valmiina ja resurssit kunnossa. Iso talo kestää haasteita paremmin kuin pieni", Volmanen huomauttaa.\nSuunnitelmat joustavat yhteiskunnallisen merkityksen mukaan. Jokainen asiakas on tärkeä, mutta tietyt toiminnot, kuten sairaaloiden huoltovarmuus, menevät kriisitilanteissa muiden edelle.\nJoustoa tilanteen vaatiessa\nPoikkeuksellisissa olosuhteissa Hansel jousti sopimusehdoista ja suositti asiakkaita jättämään tilauksista lomakkeella ennakkotietoja jo ennen ehtojen edellyttämää 48 tuntia. Näin Kesprolla jäi enemmän aikaa niiden käsittelyyn.\n"Tiedon tarve oli alussa kaikilla valtava. Viestimme muutoksista jopa pari kertaa päivässä. Tallensimme monet infotilaisuudet verkkosivuillemme, josta niitä käytetään tarpeen mukaan ja josta ne ovat edelleen katsottavissa", Virtanen sanoo.\nHanselin asiakkaat ratkaisivat haasteet omalla tavallaan. Osa kouluista tarjosi päivittäisen aterian jakamalla vähittäiskaupan tuotteita muovikassissa, osa valmisti ruokaa annospakkauksiin ja loput toimivat kuten ennenkin. Tukuilla oli haastavaa tietää, miten kukakin toimii.\nParasta toivoen, pahimpaan varautuen\nKoronavirus yllätti maailman, vaikka tulevaisuusskenaarioissa oli varoiteltu jo vuosia pandemiamahdollisuudesta.\n"Koronaepidemia vakuutti monet siitä, että kriittisimmän tavarantuotannon tulee olla kotimaassa", Volmanen toteaa.\nK-Ryhmän panostus kotimaisuuteen osoittautui toimivaksi myös huoltovarmuuden kannalta. Ruoan riittävyydestä ei ollut huolta, ja kotimainen ruokaketju toimii kriisitilanteissa hyvin.\nVirtanen ja Volmanen muistuttavat, että vaikka taloutta nyt avataan, emme varmuudella tiedä, millainen tilanne on loppuvuodesta. Jotkut povaavat tautihuippua vasta tulevaksi.\n"Joissain raaka-aineissa on edelleen puutteita, koska ulkomaalaisten tuotteiden saatavuus voi olla heikompaa eikä kotimainen tuotanto tietyiltä osin käynnisty kuin vasta loppuvuodesta. Toivomme parasta, mutta varaudumme myös pahempaan".\nVarautumisemme koronavirustilanteeseen – ravintola-ala uuden haasteen edessä\nKoronaviruksen aiheuttama kulutustottumusten muutos näkyy nyt konkreettisimmin ravintoloissa, joiden asiakasmäärät ovat paikoitellen laskeneet nopeasti. Tiiviillä yhteistyöllä pyrimme Kesprossa auttamaan ravintoloita uuden haasteen edessä.\nKespron Pientuottajakonsepti kasvoi isoksi\nKesprolla on jo laaja valikoima pientuottajien tuotteita ja lähiruokaa. Kattausta kehitetään edelleen yhdessä asiakkaiden kanssa.


Julkaistu 15.04.2013 13:01\nAlppilan lukio ja yläaste Helsingissä.\nTutkinnanjohtaja Outi Petersohn sanoo MTV3 Uutisille, että julkisuus on vaikuttanut todistajien lausuntoihin. – Tämä on siinä mielessä kimurantti juttu, että ihmisten mielessä nämä asiat ovat muuttuneet varmasti paljon maaliskuun lopulta, kun tilanne oli tuore. Mainos (uutinen jatkuu alla)\nTutkinnanjohtajan mielestä tämä ei suinkaan ole hyvä asia, mutta hän arvelee, ettei suurta vahinkoa pääse syntymään. – Normaalia psykologiaa. Kun julkisuudessa puhutaan, niin ihmisten omassa mielessä asiat muuttuvat sellaisiksi, kuin he haluavat niiden olevan.Petersohnin mielestä kuulustelut olisi pitänyt tehdä heti tapahtumien jälkeen. Tutkinnanjohtajan mukaan tarinat saadaan kyllä nytkin paperille sellaisina kuin ne ovat tapahtuneet.Kuulusteltavia on ollut sekä opettajien että oppilaiden puolelta. Tavoitteena on ollut saada kattava selvitys, mitä koulun ruokalassa tapahtui.Sanotaan, että todistajia on riittävästi. Sekä opettajien että oppilaiden puolelta. – Ruokalassa oli paljon henkilöitä paikalla, ja käsitykset tapahtumista ovat olleet aika erilaisia. Mitä osa on kuullut ja osa nähnyt, Petersohn sanoo.\n– Syyttäjä voi sitten itse tehdä omat johtopäätöksensä, mitkä ovat sellaisia tarinoita joita voidaan käyttää myöhemmin oikeudessa.Epäillyn pahoinpitelyn kohteena ollut poika on myös ollut kuultavana. Tutkinnanjohtaja ei kommentoi hänen sanomisiaan.Tapauksen esitutkinnan odotetaan valmistuvan jo tällä viikolla. Päätöksiä asiasta on tutkinnanjohtajan mukaan odotettavissa vielä kevään aikana.Uutena tapauksessa tutkitaan virkavelvollisuuden rikkomista, koska Alppilan yläkoulun opettaja Antti Korhonen oli virkasuhteessa.Korhonen poisti vastaan hangoitelleen oppilaan ruokalasta selästä työntämällä viime kuussa. Rehtori piti voimankäyttöä liian rankkana ja teki asiasta tutkintapyynnön. Tapahtuman jälkeen kaupungin opetusvirasto antoi Korhoselle potkut.MTV3 Uutiset kertoi viime viikolla, että Alppilan yläkoulun opettajan pahoinpitelyepäilyä tutkivan tutkinnanjohtajan Outi Petersohnin mukaan tapauksessa ei täyty rikoksen tunnusmerkistöt pahoinpitelyn osalta. Hän vie asian kuitenkin syyttäjälle harkittavaksi nopealla aikataululla, koska asia on saanut julkisuudessa niin valtavat mittasuhteet.


Roope ja Veera Kiviranta - Riihimäen raviseura ry\nRoope ja Jaarli Orimattilassa\nVeera ja Irina. Kokemäen poniravit 5.8.2018. Kuva: Reetta Isotalo\nVeera ja Jaarli. Veeran ensimmäinen voitto Kouvolan poniraveista 8.9.2018. Kuva: Mette Saarelainen\nRoope ja Irina Vermossa. Kuva: Anu Leppänen\n- Olemme Roope ja Veera Kiviranta, 11- ja 10-vuotiaat poniharrastajat Turengista. Käymme Turengin ala-astetta, Roope vitosluokalla ja Veera nelosluokalla.\n2. Milloin miten ponit ja hevoset ovat tulleet osaksi elämääsi?\n- Ensimmäinen poni Usvaniityn Irina hankittiin viisi vuotta sitten, kun poni oli kaksivuotias. Aluksi äiti Hanna ajoi ja valmensi sitä sekä opetti samalla meitä. Riksun porukkaan tutustuimme sattumalta, kun tarvittiin ponille kuskia. Tutustuimme silloin Koukkarin perheeseen. Ensin poneilla ajoi kilpaa Emma ja myöhemmin Salla ajoi Irinalla 20 lähtöä. Irina oppi ja sai kokemusta heidän kanssaan. Kaksi vuotta sitten kesällä molemmat ajoimme P-ajoluvan - Veera joutui odottamaan kilvanajoa vuodenvaihteeseen asti, mutta Roope sai kortin heti. Kesällä käytiin ahkerasti Riksun harkkareissa, mistä Roope sai arvokasta kokemusta. Syksyllä hommattiin toinen poni, Usvaniityn Jaarli, koska pitihän molemmilla olla omat ponit.\n3. Harrastatko muuta kuin hevosia?\n- Vapaa-aika kuluu tallilla eli koulun ja kavereiden ohella ei ole muita harrastuksia. Poneja valmennetaan yhdessä, mutta Irina on enemmän Veeran vastuulla ja Jaarli puolestaan Roopen.\n4. Mitä poneja sinulla on valmennuksessasi? Missä ponit asuvat? Hoidatko ponit itse päivittäin?\n- Ponit asuvat Turengissa Koljalassa. Ne ovat täysihoidossa talvet. Kesän ponit on meidän kanssa mökillä Hausjärvellä.\n5. Miten treenaat poneja? Kuinka usein? Teetkö poneilla muuta kuin ajat?\n- Treenataan poneja neljä viisi kertaa viikossa mahdollisimman monipuolisesti, jotta ne eivät kyllästy. Ajamisen lisäksi Veera ratsastaa molemmilla, juoksutetaan liinassa ja käydään narukävelyillä.\n6. Itsellesi merkittävin saavutus ponien kanssa?\n- Veeran hienoin kokemus on ollut Jaarlin kanssa ensimmäinen montelähtö ja uran avausvoitto Jaarlilla Kouvolan poniraveissa syksyllä 2018. Roopen paras muisto on toinen sija Irinan kanssa ekalta kesältä Ypäjän poniraveista. Myös Sallan ja Irinan ensimmäinen voitto Ypäjällä oli hieno hetki.\n7. Mistä saat neuvoja ja apuja valmennukseen?\n- Saadaan neuvoja muilta ponikuskeilta, äitiltä ja äitin tutuilta.\n8. Millaisia asioita hevoset ja ponit ovat opettaneet sinulle?\n- Ponit ovat opettaneet meille kärsivällisyyttä ja vastuullisuutta. Ponitkin vaativat valmentajalta ahkeraa treenaamista.\n9. Ensimmäinen muistosi Riksun raviradalta?\n- Kimppahevosen Estellen uran toinen lähtö Riksussa ja tietysti Irinan ja Sallan ensimmäinen lähtö kotiradalla.\n10. Paras muistosi Riksun raviradalta?\n- Ekat harkkari- ja ravilähdöt ovat hienoja muistoja. Parasta Roopen mielestä olisi voittaa kotiradalla.\n11. Miten poneja voitaisiin huomioida paremmin raveissa ja harjoitusraveissa - Riksussa ja muualla?\n- Riksun rata huomioi hyvin ponit jo nyt. Se on ainut rata, joka ajaa harkkareissa ponilähdönkin. Kiitos siitä. Toivottaisiin tietysti, että joka raveissa olisi ainakin yksi ponilähtö ja esim a-ponien monteakin. Toivoisimme myös, että vasta ponilähdön voittajaseremonioiden jälkeen hevoset lämmittelemään. Olisi turvallisempaa päästä radalta varikolle.


Scan-Castille merkittävä tilaus Jekaterinburgiin - Suomalais-Venäläinen kauppakamari SVKK\n14.1.2022 Ympäristö ja terveys Patrik Saarto\nVuosien saatossa Scan-Castin tuotteet ovat tulleet tutuiksi ravintoloissa, laivoissa, työpaikoilla, kouluissa ja julkisissa tiloissa ympäri maailman. Kuva: Scan-Cast.\nScan-Castille merkittävä tilaus Jekaterinburgiin\nYrityksen mukaan liike-elämän ilmapiiri vaikuttaa Venäjällä nykytilanteessakin varsin tavanomaiselta.\nKalustevalmistaja Scan-Cast on käynnistänyt ammattikäyttöön suunniteltujen tuolien tarjonnan Venäjälle ensimmäisessä vaiheessa terveydenhuoltosektorille, yrityksestä kerrotaan Suomalais-Venäläiselle kauppakamarille.\nKooltaan merkittävä tilaus hammaslääkärituoleja on vahvistunut Jekaterinburgiin osaksi paikallisen jakelijan valikoimaa. Ensimmäiset toimitukset hammaslääkärituoleja julkisiin tarjouskilpailuihin on myös jo toteutettu.\n– Haastavasta ajasta huolimatta vienti on saatu liikkeelle jopa odotettua joutuisammin. Liike-elämän ilmapiiri ja asiakkaiden maksuhalukkuus vaikuttavat nykytilanteessakin Venäjällä varsin tavanomaisilta. Venäjälle on vain mentävä ja aloitettava, Key Account Manager Russia, CIS Ilmari Larjavaara toteaa.\n”Venäjälle on vain mentävä ja aloitettava.”\nScan-Cast on kotimainen, korkealaatuisten ja ergonomisten toimisto-, ravintola- ja julkitilakalusteiden valmistaja ja tamperelainen jo vuodesta 1978 toiminut perheyritys. Yritys on muun muassa Lojerin ja Planmecan alitoimittaja. Scan-Cast kertoo vahvuuksikseen pitkän toimitushistorian, kilpailukykyisen hinnoittelun ja kestävät materiaalit.\nScan-Castin tuolit valmistetaan Tampereella. Kuva: Scan-Cast.\nLue lisää suomalaisyritysten Venäjän-kaupasta:\nICEPRO toimittaa kaksi kaukaloa Novosibirskin uudelle areenalle\nValmet toimittaa happidelignifiointijärjestelmän Arkangelin sellu- ja paperitehtaalle Venäjälle\nFazer käynnisti uuden tuotantolinjan Pietarissa\nScan-Cast Suomalaiset Terveys Terveysteknologia\n16.2.2022 Jäsenille 216\nEconet aloittaa vedenkäsittelylaitteiden kehityksen, tuotannon ja myynnin osana liiketoimintaansa\nOma laitevalikoima vahvistaa Econetin jalansijaa Suomesta ja venäjänkielisistä maista koostuvilla päämarkkina-alueilla.\n14.2.2022 Jäsenille 271\nVenäjä vahvistaa pian suunnitelmansa hiilineutraaliuden saavuttamiseksi\nSuunnitelman mukaan Venäjä ei pidä EU:n hiilitullimekanismia kauppasodan keinona, vaan tulleihin pyritään sopeutumaan.\n28.1.2022 Jäsenille 228\nVenäjällä rikotaan nyt koronaennätyksiä, mutta sulkuja ja rajoituksia ei ole suunnitteilla\nAlueet päättävät rajoituksista terveydenhuollon kantokyvyn mukaan.\n2.12.2021 Jäsenille 302\nTuottajavastuu kiristyy tammikuussa – Uudistuksen pelätään nostavan hintoja\nUudistus herättää yhä kritiikkiä venäläisen elinkeinoelämän keskuudessa.\n25.11.2021 Jäsenille 268\nVenäläiset suuryritykset pitävät Euroopan unionin kaavailemia hiilitulleja mahdollisesti WTO:n vastaisina\nVenäjältä jätettiin hiljattain päättyneellä hiilitullimekanismin palautekierroksella Euroopan komissiolle neljä huomautusta.\n9.11.2021 Jäsenille 363\nUudistuneen koronarokotustodistuksen käyttö alkoi Venäjällä\nVanhat todistukset päivittyvät maaliskuuhun mennessä.


Kiinteistönvälitys Port Arthur Kiinteistönvälittäjä - Effortia Oy\nKiinteistönvälitys Port Arthur\nKäy yllä olevan hakutoiminnallisuuden avulla sisään maksuttomaan vertailupalveluumme ja katso kattavasti kiinteistönvälitys Port Arthur välitysyrityksineen ja välityspalkkioineen. Täältä löydät välityspalkkion jokaiselle alueella kauppaa tekevälle asunnonvälitykselle selkeästi vertailtuna. Onko se Kiinteistönvälitys Port Arthur mitä etsit? Löydä nopeasti ja vaivattomasti vaikkapa:\nVertaamalla välityspalkkioita etukäteen säästyy aikaa ja rahaa. Toteutuneiden välityspalkkioiden vertailemisesta on lisäksi todella suuri hyöty välityskustannuksista neuvoteltaessa.\nKatso helposti kiinteistönvälittäjä Port Arthur täältä\nKirjautumalla maksuttomaan vertailuun löydät välitysprosentit ja LKV-pätevyydet alueella Port Arthur. Kaiken kukkuraksi on mahdollista myös selvittää kuinka paljon muut ovat Turkussa maksaneet saman kokoisista asunnoista palkkiota tosielämässä. Meiltä löydät siis kaupunginosassa Port Arthur jokaisen kiinteistönvälittäjän hintatason. Kylläpäs kiinteistönvälittäjä Port Arthur näin voikin löytyä helposti.\nKiinnostavatko asuntojen hinnat Turussa? Vertailupalvelussamme voi myös tutkia alueella Port Arthur toteutuneiden kauppojen maksettuja neliöhintoja. Tiedot nojaavat Tilastokeskuksen hintatietoihin ja tuon palvelun osamme avulla voi myös tilata ilmaisen suurpiirteisen hinta-arvion asunnon arvosta.\nLisäinformaatiota kiinteistövälityksestä on mahdollista lukea kuluttajaviranomaisen sivuilta.\nNykyisin on kovin helppoa selvitellä asiaa kiinteistönvälitys Port Arthur. Tämä sikäli, että välityspalkkiovertailu on Effortia Oy:n Suomeen jo vuonna 2013 kehittämä ja esittelemä vertailupalvelu. Palvelu pystytettiin laillistettujen kiinteistönvälitysliikkeiden palveluhintojen vertaamiseksi, kun hinnanilmoitusvelvollisuus poistui asunnonvälittäjien jokaviikkoisista lehti-ilmoituksista.\nVälityspalkkioita ei voinut ennen tätä missään vertailla. Mistään ei tietoa löytynyt siitä paljonko veloitti hra. kiinteistönvälittäjä Port Arthur. Vertailupalvelumme vuoksi lain hintamerkintäasetuksen noudattaminen joutui tutkinnan alle myös välitysalaa valvovissa Aluehallintovirastoissa. Yhteistyömme valvovan viranomaisen kanssa on lopulta johtanut siihen, että nykyisin lähes kaikki asunnonvälitysliikkeet Suomessa ilmoittavat internetsivuillaan lain vaatimat hinnastonsa.\nKiinteistönvälitysliikkeen palveluiden käyttäminen asuntokaupassa on tunnustetusti suosiossa. Tämä siitä syystä, että ostajat luottavat useasti enemmän välittäjällä myynnissä oleviin kohteisiin. Välitysyritys hoitaa yleensä asiakkaan puolesta kohteen selvittämisen, paperityön, esittelemisen ja lopuksi itse asuntokaupan.\nVälittäjien palkkiossa tulee olla kuitenkin valveilla. Usein välityspalkkiot peritään vain totetuneesta kaupasta. Muutamilla välitysliikkeillä on poikkeuksena myös joskus kiinteitä kuluja.\nKiinteä välityspalkkio on nykyään myös monenkin välitysliikkeen tarjonnassa. Kiinteän palkkion hyvä puoli on se, että se ei tuo yllätyksiä. Prosenttiperusteinen palkkiomalli on laskutuksen perusteena kuitenkin välittäjää kannustavin ratkaisu.\nNykyisin on todella helppoa verrata asiaa kiinteistönvälitys Port Arthur. Tämä siitä syystä, että välityspalkkiovertailu on Effortia Oy:n Suomeen jo vuonna 2013 pystyttämä ja esittelemä vertailupalvelu. Palvelu pystytettiin laillistettujen kiinteistönvälitysliikkeiden hintojen vertailemiseksi, kun hinnanilmoitusvelvollisuus poistui kiinteistönvälittäjien sunnuntaisista lehti-ilmoituksista.\nVälityspalkkioiden vertailun mahdollistamaa palvelua ei ennen tätä ollut Suomessa nähty. Mistään ei löytynyt tietoa siitä paljonko otti hra. kiinteistönvälittäjä Port Arthur. Palkkiovertailun tullessa julki lain hintamerkintäasetuksen noudattaminen joutui suurennuslasin alle myös välitysalaa valvovissa Aluehallintovirastoissa. Yhteistyö viranomaisten kanssa johti siihen, että nykyään lähes kaikki välitysyritykset Suomessa ilmoittavat verkkosivuillaan lain velvoittamat palveluhinnastonsa.\nLaillistetun välitysliikkeen palveluiden käyttö asunnon myynnissä on tiedetysti suosittua. Tämä siksi, että ostajat luottavat usein enemmän välitysyrityksellä myynnissä oleviin kaupankohteisiin. Välittäjä hoitelee yleensä asiakkaan puolesta kohteen selvityksen, paperihommat, esittelemisen ja lopuksi itse asuntokaupan.\nVälittäjien palkkiossa tulee olla kuitenkin hereillä. Usein välityshinnat peritään vain toteutuneista asuntokaupoista. Muutamilla asunnonvälityksillä on kuitenkin myös toisinaan kiinteitä kuluja.\nKiinteä välityspalkkio löytyy sen sijaan nykyään myös usean välitysliikkeen tarjonnassa. Kiinteän summan hyvä puoli on se, että se ei tuo yllätyksiä. Prosenttuaalinen palkkiomalli on palkkaperusteena eittämättä myyntiedustajaa kannustavin ratkaisu.


PLASMALEIKKURI TIMCO NP60 CUT MAX20mm Plasmaleikkuri max 20 mm - Hintakaari.fi verkkokauppa\nPlasmaleikkuri timco np60 cut max20mm&nb...\nPLASMALEIKKURI TIMCO NP60 CUT MAX20mm\nPlasmaleikkuri max 20 mm\nTimcon NP60CUT on valmistettu edistyneimmällä inverttitekniikalla. 50Hz/60Hz:n taajuus muunnetaan MOSFET-teknologialla suurelle taajuudelle (taajuus on yli 100kHz), alennettu jännite ja tasasuunnattu virta, muunnettu virransyöttö tuottaa suuritehoista DC-hitsausvirtaa pulssimodulaatiotekniikalla. Koska käytössä on invertterista saatava virta, päämuuntajan mitat ja paino ovat vähentyneet huomattavasti ja hyötysuhde on kasvanut 30%.\nLeikkaa kaikkia sähköä johtavia materiaaleja kuten terästä, rosteria, galvanoitua terästä, alumiinia, kuparia sekä messinkiä. Pakkaus sisältää 4m pitkän plasmapolttimen sekä 3m pitkän maakaapelin. Täydellinen paketti!\n469,00 €490,00 €


Neiti Elli Umpilampi: 25. Tahaton tauko\nTervehdys kaverit! Meillä on nyt ollut vähän taukoa tässä bloggailussa, kun emäntäihminen on ollut niin saamaton. Aina kun istahdan koneelle, tutkailen ja mahdollisesti kommentoinkin muiden blogit ensin. Sitten vasta on oman blogin vuoro. Ja kun se tulee, niin ei enää jaksakaan miettiä mitään kirjoitettavaa. Ellistä ei taida edes olla uusia kuvia otettuna ja omassa blogissa kuvaton postatus on aika kauhistus. Siksipä ajattelin ilahduttaa teitä muutamalla Ellin vauvakuvalla. Ellihän on syntynyt 15.10.2010 ja ekan kerran kävimme katsomassa sitä sen ollessa viikon vanha. Meille Elli muutti itkuisen matkan jälkeen 8.12.2010 eli muutamaa päivää päälle kaksi vuotta sitten.\nNiille, jotka ovat vierailleet vasta bloggerin aikana sivuillamme tiedoksi, että aloin bloggailemaan 7.11.2010 tuolla *Vuodatuksen* puolella. Pidin aluksi pienen aikaa blogia yksityisenä, mutta melko pian muutin sen julkiseksi. Viime kesänä Vuodatuksen syötyä kuvamateriaalin, siirryin Nettimartan innoittamana tänne bloggerin puolelle. Muutamia kuvia olen sinne palauttanutkin. Mutta tässä tosiaankin noita alkuaikojen kuvia. Tai oottehan te ne nyt nähneet :)\nTämä oli Vuodatuksen blogin ensimmäinen kuva ja ensimmäisen bloggauksen otsikkona oli *Koirankarvoja*\nTämäkin kuva taisi silloin olla ekassa postatuksessa. Pieni söpöliini.\nTää taitaa olla ennenjulkaisematon. Kaikissa noissa kuvissa Elli on siis kasvattajan käsillä.\nKatsokaa nyt tuota minikorvaa, ei oo varmaan peukalonpäätä isompi, ja sekin jo nurinpäin, kuten yleensä.\nMyöhemmin, Ellin kotiuduttua meille, se viihtyi paljon sylissä.\nTässä "päivitetään" blogia ;) Korvakin oli jo kasvanut ;D\nPieni virhearviointi. Kapu-beaglellemme ostettiin aina iso säkillinen ruokaa, ettei tarvi aina olla kaupasta hakemassa.\nArvelimme, että Ellikin tarvii kunnon satsin murkinaa pentuajakseen, sehän kelpaisi 1-vuotiaaksi asti. Juu, tää ei ollutkaan sellainen hotko, kuin edeltäjänsä. Taidettiin syöttää Puppy Boosteria sille reilusti yli vuoden vanhaksi. Ja lisänähän meillä oli pentuneuta, joka taisi mennä paremmin kaupaksi.\nNo, joskushan sitä on herkkujakin tarjolla.\nKutomahommat Elli otti jo pienenä hyvin haltuunsa.\nTalvi oli huippukylmä, eikä pienen pennun kanssa ollut paljon asiaa pihalle. Vasta lopputalvesta sää lauhtui sen verran, että saattoi olla pidempia aikoja ulkona ja silloinhan lumileikit maittoi.\nTää on huippuasento, Elli viihtyy tirsamaassa näin vielä tänäkin päivänä.\nJa näitä kuvia on paljon.\n*Annamarin* ja *Nettimartan* (vieritä sivua alas) tavoin virittelin jo silloin, Ellin ekana jouluna joulutunnelmaa kuviin. Mukaan saatiin olkipossu, jonka tarkoitus oli kuvata Ellin kokoa siihen verrattuna (kutakuinkin samankokoisia olivat), sekä muutama joulupallo. Vaaleanpunainen lakanakin löytyi taustaksi, hehee, ei kovin onnistunut idea. Joulunpunaista tai kultaahan sen olisi pitänyt olla.\nMuistaako kukaan kun tämän kuvan myötä toivottelimme teille hyvää joulua 2010?\nHehhee, olikohan tässä riittävästi kidutusta hauvavauvakuumeeseen?\nLähettänyt Ellieli klo 17.46\nTunnisteet: höpinää, vauva-aika\nMarja-Leena 12. joulukuuta 2012 klo 18.49\nIhanaa nähdä Ellin vauvakuvia. Enhän minä teitä jostain syystä ole löytänyt vuodatuksen puolella, joten kiva nähdä nyt näitä "menetettyjä" kuvia. Kuinka ihmeessä te osasitte valita noista pötkylöistä? Aika samannäköisiä, toiset vähän tummempia ja toiset vähän vaaleampia söpöliinejä. Meillä oli kolme mistä valita, kaikki uroksia ja valkoisen läikkänsä ansiosta meille Ossi päätyi:) Terveisiä M-L ja Ossi.\nEllieli 12. joulukuuta 2012 klo 19.02\nMä kyllä näin teidät siellä ollessa, mutta silloin teillä oli sellaiset asetukset etten Vuodatuslaisena päässyt kommentoimaan, enkä sitten myöhemmin enää tohtinut, ennenkuin sinä kommentoit blogissamme täällä. Kiva että löysit meidät.\nPötkylä löytyi sillä perusteella, että se oli kaikista tummin ja siten meidän silmiin kaunein. Todettiin vaan yhdestä suusta, että tää se on, tää on meidän. Hih, teillä läikkä, meillä väritys, kuka milläkin perusteella lemmikkinsä valitsee :)\nMyrsky ja Tuisku 12. joulukuuta 2012 klo 21.04\nNy on ihan pakko sanoo, että tää oli hiRRRmuisen mukaansatempaava postaus. Me pojat tykättiin. Elli on ollu nätti heti piänestä pitäen. Ihan liikkis. Luultavasti meijän äippä saa tästä kimmokkeen ja nakkaa eetteriin meijän pentukuvia...\nEllieli 12. joulukuuta 2012 klo 21.25\nVoi kun kiva, että tykkäsitte. Elli oli ja on yhä edelleen meidän mutulutunen. Ihan meinaa tulla tippa linssiin, kun katsoo tuota ekaa vauvakuvaa, niin liikuttavan pieni ja avuton, oikea nökkönöörä (kuten kasvattaja sitä sanoi). Hihii, kohta nähdäänkin sitten teidän nahkanapulikuvia ;)\nannamari 12. joulukuuta 2012 klo 21.16\nVoi APUA miten suloisia kuvia!! <3<3<3 Mun pentukuume ei ainakaan parane näiden katsomisesta.. ;D\nJoulukuvat hymyilyttää mua. ;D Miten me kumpainenkin osataan keksiä "taustakankaaksi" noin jouluisia värejä!?!? :D:D Tosin, teidän kuvissa on ihana tunnelma ja tuo possu antaa kyllä tosi hyvin perspektiiviä siihen, kuinka mahdottoman pieni Elli-vauva siinä vierellä on. <3\nMukavaa viikkoa sinne ja Elille suukkoja! <3\nEllieli 12. joulukuuta 2012 klo 21.35\nEikö ookkin? Tsih-hih, ei näiden oo tarkotuskaan parantaa pentukuumetta ;DDD\nJoulukuvat - no punainen kuin punainen ;) Pakkohan siinä oli jotain punaista olla, eikä ollut kuin tuo vaaleanpunainen lakana ;D))) Kuvateksteissä taisi lukea jotain joulusioista :) Taisi muuten olla niin, että Elli oli aavistuksen pidempi vartaloltaan, mutta bossu vastaavasti oli bulleampi.\nKaunis Nelli 13. joulukuuta 2012 klo 8.02\nIhana postaus, pentukuvat kelpaa koska vaan. Ja oikeassa olet, kyllä tässä on kidutuksen meininkiä.\nEllieli 13. joulukuuta 2012 klo 11.45\nNo noin mäkin ajattelin. On niin mukavaa kun joku laittaa blogiinsa vauvakuvia, siitähän tuo aihe oikeastaan tähän tulikin. Tsih, hyvä että tuli kidutusta ;)\nSvea 14. joulukuuta 2012 klo 9.39\nOi miten ihana postaus! Suloinen vauva-Elli! Ihan vähän tämmöinen nostattaa pentukuumetta, varsinkin tuollainen vaaleanpunainen kalju massu! Paavo nykkyy myös mielellään selällään. Joku yö otan siitä kuvan, kun se nukkuu vieressäni (oho, milloinkohan mäyräkoira on alkanut nukkua vieressämme), kun se pötköttää selällään, pää peiton alla ja takatassut tyynyllä!\nEllieli 16. joulukuuta 2012 klo 2.40\nEh, kiitos kehuista! Eikö ookkin söpö massu? Meillä on sellainen pojan keksimä sanonta, että söpöys on kirous. Siis aina kun se nukkuu noin selällään, niin aina sitä joku tulee rapsuttamaan ja lepertelemään. Eli ei saa edes nukkua rauhassa = söpöys on kirous.\nHaa, Paavo on siis päässyt viereen nukkumaan, se on siis kietonut teidät pikkurillitassunsa ympäri ;) Elli menee pää edellä peiton alle, jos joskus harvoin viereen pääsee. Ja sitten mä pelkään, ettei se saa happea, enkä pysty itse kunnolla nukkumaan.\nLaura ja Mauri 14. joulukuuta 2012 klo 11.48\nJuu Elli, mun matte pyys kuittaamaan että oli tarpeeks ja vähän liikaakin kidutusta pentukuvilla - voi mahoton että ootkin ollu sulonen pötkylä, ja oot sitä kyllä vieläkin! :-)t. Mauri-setä\nEllieli 16. joulukuuta 2012 klo 2.46\nAi liikaa vai, no äippä saa sitte ottaa muutaman kuvan pois, ettei sun mattes vaan kituunnu liikaa ;DDD\nEnkö ollukki vaan sulonen? Jaa että vieläkin - eikös ne oo pentuja, ko on sulosii? Isot tytöt on...öö ööö, mitähän ne ny olis? Jotain.\nMaria, mäyräkoirien ihminen 15. joulukuuta 2012 klo 9.05\nVoin kertoa: oli tarpeeksi ja hieman liikaakin pentukuvia tähän hauvavauvakuumeeseen! :D Miksi pitää olla mäyriäisen lapsen niin älyttömän suloinen, miksi?! Ja minkä takia on ihmisen mieli näin ovela: sitä unohtaa tiettyjä asioita ja sitten taas aika kultaa toisenlaiset muistot: ja taas halutaan pienten tassujen tepsutusta kotiin ;)\nolen ollut kiltti: älä tuo lisää pentuja kiskomaan hännästäni ja nyhtämään korvistani.\nt. Alphonse, laumanjohtaja, koiraruhtinas\nsaattaisin hyvinkin haluta lisää mäyräkoiria sulostuttamaan elämääni.\nt. Maria, mäyräkoiraintoilija\ntuo ruokaa. hirviä ja muuta hyvää!!!\ns. aslan, 1 v.\nEllieli 16. joulukuuta 2012 klo 2.57\nNo niin, kyllä mun sitten varmaan täytyy ottaa ainakin puolet kuvista pois ;DDD Nyt kysyit väärältä henkilöltä, sillä minä yhdyn kysymykseesi: miksi, oi miksi on mäyrävauva niiiin suloinen. Huokaus, niin suloinen.\nHehhee, ihmismieli vaan on niin ovela. Se unohtaa, jotta voi taas toistaa sen minkä unohti ;) Opiskeluaikoina joskus kauan sitten, löysin kortin jossa luki: Mitä enemmän opiskelen, sitä enemmän tiedän. Mitä enemmän tiedän, sitä enemmän unohdan. Mitä enemmän unohdan, sitä vähemmän tiedän. Miksi siis opiskella?\nVitsit, teillä kaikilla oli niin mainiot joululahjatoiveet :) Me Ellin kanssa yhdytään niihin.\nAnonyymi 15. joulukuuta 2012 klo 22.01\nSuloinen pikku 'marsu'! Meidän mäykkyjen vauvakuono näyttää kaikilla samanlaiselta, oltiin sitten isoja, minejä tai kaniinikokoisia.\nJoulupukille sanoisin, että mieluummin ottaisin tosi kestävän vinkulelun kuin jonkun pennun tänne vaarantamaan ykkösasemaani Palveluskunnan sydämissä. Palvelijatar toivoo joulupukin ottavan parikymmentä vuotta sen harteilta, jotta voisi ottaa mäykkyvauvan. Onneksi sellaisesta lahjasta ei ole pelkoa, joten saan jatkaa ainokaisena olemista rauhassa ; )\nMukavaa joulunaikaa teille!\nEllieli 16. joulukuuta 2012 klo 3.03\nMarsu ;D onneks ei sentään mursu ;) Tosi on, meidän vauvakuonot on söpöjä koosta ja karvanlaadusta riippumatta.\nAinokaisena olemisessa on kyllä puolensa, mutta niin varmasti sisko- tai velikaverissakin. Enpä usko kaveria kaipaavani, mutta äippä aina välillä haaveksii. Tiedä sitten kuinka tosissaan sentään. Kyllä sais meidänkin äipältä ottaa muutama erinäinen ikävuosi ja muu kertymä pois, jotta jaksaisi vilkasta hauvavauvaa. Onnea siis meidän ainokaisena oloillemme! ;)\nMukavaa joulunaikaa myös teille.